
perioada imediat următoare rezultatele investigaţiilor (instanţele 
rețin că, deşi nu a fost contactat de către pacientă, medicul ar fi 
trebuit sa solicite laboratorului rezultatele, întrucât cunoştea starea 
patologică a pacientei şi urmările pe care le-ar putea avea lipsa 
tratamentului adecvat în cazul anumitor valori ale analizelor) şi a 
omis să dea curs unei solicitări primite la cabinet prin fax, din 
partea altui doctor, care îşi exprima dorinţa de a comunica în legă- 
tură cu starea aceleiaşi paciente!. 

În același sens, în altă cauză s-a reținut omisiunea medicului de 
a pune la dispoziţia celorlalți membri ai personalului medical 
informaţii complete privind cazul: „Inculpata a întocmit un bilet de 
trimitere pe care l-a înmânat medicului de pe ambulanţa care o 
transporta pe minoră, fără a consemna însă faptul că persoanei 
vătămate i s-a administrat ampicilină şi că a suferit un şoc anafilactic 
(...). În această instituţie sanitară (cea la care a fost transferată — 
n.a.), persoanei vătămate i s-a administrat din nou ampicilină injec- 
tabil, fapt care a determinat intrarea ei în şoc anafilactic (...). Omi- 
siunea consemnării exacte a tratamentului efectuat în documentele 
medicale de transfer a determinat repetarea şocului anafilactic, prin 
administrarea ampicilinei, în cursul internării ulterioare”. 

În considerarea obligaţiei de a asigura asistenţa medicală în 
situaţii de urgenţă, instituită prin art. 663 alin. (3) din Legea sănă- 
tăţii, a fost angajată răspunderea medicului care, aflat la o cabană 
unde o femeie trebuia să nască, a refuzat sa-i acorde asistenţă medi- 
cală, motivând că nu are specialitatea de obstetrică; dată fiind împre- 
jurarea că, din cauza izolării, nu exista posibilitatea să se apeleze la 
serviciile unui specialist, cel ce a refuzat intervenţia a devenit res- 


ponsabil pentru prejudiciul provocat prin lipsa asistenţei medicale”. 
SLEEP 000% DRE DIN 


! Cass. Crim., 12 septembrie 2006 (wwyw.legifrance. gouv.Jr). 

2 Jud. Cluj Napoca, Secţia penală, sentinţa penală nr. 1491/2014, 
wwyw.rolii.ro, reprodusă parţial și de G.A4. Năsui în Malpraxisul medical, 
Particularităţile răspunderii civile medicale. Jurisprudenţă internă rele- 
vantă. Malpraxisul profesiilor liberale, ed. a 2-a, revăzută şi adăugită, 
Ed. Universul Juridic, Bucureşti, 2016, p. 277-288. 

3 Apud F.I. Mangu, op. cit., p. 265; în speţă este vorba despre răspun- 
derea civilă, angajată în cadrul unui proces civil; considerentele sunt 
aplicabile şi răspunderii penale. 

In fine, pentru recurenţa lor în practică, trebuie amintite în cadrul 
acestei treceri în revistă a conduitelor omisive ce pot constitui 
elementul material al infracţiunilor şi acelea care constau în 
neindeplinirea obligaţiilor de supraveghere. Spre exemplu, a fost 
condamnat pentru infracţiunea de ucidere din culpă medicul set 
zist care, neîndeplinindu-şi obligaţia de supraveghere, a părăsit sala 
de operaţii, ceea ce a dus la neobservarea unei decompensări cardio- 
vasculare suferite de pacienta supusă unei operaţii de cezariană şi 
respectiv, la neluarea măsurilor de resuscitare în timp util!. | 

Tot în considerarea obligaţiei de supraveghere, dar și a aceleia 
de a da indicaţiile necesare personalului din subordinea lui, s-a 
reținut fapta medicului obstetrician care „şi-a nesocotit to puiule 
obligații prin aceea că a omis să dea instrucțiunile necesare moașei 
ȘI să examineze el însuși pacienta”; conduita medicului a fost reți- 
nută alături de cea a moașei, constând în fapta comisivă a acesteia 
de a proceda la întreruperea unei perfuzii, și în cea omisivă de a nu 
fi observat existența unei hemoragii interne, omisiune datorată 
„necunoaşterii datelor dobândite ale ştiinţei, pe care în calitatea sa 
profesională nu le putea ignora” 


1.2.3. Pluralitatea de conduite comisive si omisive ale 
aceleiași persoane 


Am arătat mai sus importanța delimitării corecte, dintre mai 
multe fapte ale aceleiași persoane, a aceleia care se va reţine ca 
element material al infracţiunii. În acest cadru, o privire specială 
cred că trebuie aruncată asupra a două categorii de activităţi: 
formularea diagnosticului şi alegerea conduitei medicale; corualiii)e 
în care astfel de acte se pot reține ca element material al vreuneia 
dintre infracțiunile în discuţie reclamă o serie de precizări, dat fiind 
raportul lor cu principiul independenţei profesiei. | 


„a. Stabilirea diagnosticului; eroarea de diagnostic. Stabilirea 
diagnosticului este un act guvernat de obligaţii de mijloace. Diag- 


1 
Jud. Galaţi, sentinţa penală nr. 1695/2009, definitivă pri uz 
ă , ă prin d 
penală nr. 182/2011 a C.A. Galaţi, nepublicate. i A 


2 NP 
Cass. Crim., 21 octombrie 1998 (www. legifrance.gouv.fr). 

nosticarea corectă nu este finalitatea după care se evaluează 
îndeplinirea acestora, dacă medicul a depus toate diligențele cu 
ocazia formulării lui: „eroarea de diagnostic nu constituie, prin ea 
însăşi, o faptă susceptibilă de a fi pedepsită penal, cu atât mai mult 
cu cât în cauză ea se explică prin complexitatea şi echivocul 
simptomelor, dificultatea constatării şi interpretării lor”). 

În schimb, reprezintă un astfel de criteriu (pentru evaluarea 
modului în care trebuia adusă la îndeplinire obligația de a formula 
diagnosticul corect) acele măsuri pe care trebuia să le ia medicul în 
acest scop: „dacă o eroare de diagnostic nu poate constitui temei al 
răspunderii penale a medicului, întrucât acesta nu este ținut decât 
de o obligaţie de mijloace, în schimb caracterul insuficient al 
măsurilor pe care el le-a luat pentru a stabili diagnosticul şi care au 
generat eroarea de diagnostic constituie o culpă susceptibilă a 
caracteriza vinovăția penală” 

Prin urmare, fapta comisivă constând în formularea propriu-zisă 
a diagnosticului în mod greşit nu constituie, singură, elementul 
material al infracţiunilor de ucidere sau vătămare din culpă (întrucât 
nu există o obligaţie de rezultat de stabilire corectă a acestuia). 
Asociată însă unei conduite constând în neluarea măsurilor necesare 
pentru stabilirea corectă a diagnosticului, ori în îndeplinirea 
defectuoasă a unor operaţiuni în procesul stabilirii diagnosticului 
poate constitui elementul material al celor două infracțiuni. 

Au această aptitudine fapte precum: efectuarea unei anamneze 
incomplete, nerelevante”, omisiunea de a efectua sau de a solicita 
anumite investigaţii, omisiunea de a se informa asupra istoricului 
medical al pacientului etc. 

S-a reţinut, spre exemplu, că „fapta inculpatei S.R. constând în 
aceea că în calitate de medic de gardă (...) l-a consultat la Camera 


de Gardă pe pacientul N.V. şi i-a stabilit un diagnostic şi un trata- 


! C.A. Amiens, 30 ianuarie 1990, în Cass. Crim., 17 ianuarie 199] 
(www.legifrance.gouv.Jr). 

2 Cass. Crim., 13 februarie 2007 (www. legifrance.gouv.fr). 

* Cu privire la situaţii în care diagnosticul se formulează exclusiv pe 
baza răspunsurilor pacientului, a se vedea M. Costache, Malpraxis 
medical — diagnosticarea eronată, disponibil pe www.juridice.ro. 

ment eronate, întrucât nu a efectuat un minim de investigaţii 
paraclinice obligatorii care ar fi permis stabilirea unui diagnostic 
corect şi ar fi permis instituirea unor măsuri terapeutice adecvate 
atitudinea sa neglijentă ducând ulterior la complicaţii grave şi în 
final la decesul pacientului (...) întruneşte elementele constitutive 
ale infracţiunii de ucidere din culpă în forma agravată”. 

_Irebuie menţionat aici şi că între obligaţiile a căror neînde- 
plinire are aceeaşi semnificaţie se numără nu doar cele legate de 
cazul propriu-zis, ci şi obligaţia generală de a şti, de formare 
continuă a medicului: când diagnosticarea greşită este consecinţa 
ignorării unor date ştiinţifice accesibile, deci a neîndeplinirii obli- 
gației de formare profesională, atunci diagnosticarea greșită repre- 
zintă faptul comisiv care constituie elementul material al infrac- 
țiunilor de ucidere din culpă ori de vătămare corporală din culpă. 


| b. Alegerea conduitei medicale. Stabilirea propriu-zisă a tera- 
piei (instituirea unui tratament ori a unei metode terapeutice anume 
alegerea unei anumite tehnici operatorii etc.) este un act comisiv. | 
Așa cum am mai arătat, unul dintre principiile profesiei este 
acela instituit de art. 381 din Legea sănătăţii, potrivit căruia 
medicul este independent în exercitarea actului medical: conform 
alin. (1) al acestui articol, „profesia de medic are la bază (2) 
dreptul de decizie asupra hotărârilor cu caracter medical”. iar 
potrivit alin. (3) din acelaşi articol „în legătură cu io diza 
profesiei şi în limita competenţelor profesionale, medicului nu îi 
pot fi impuse îngrădiri privind prescripţia şi recomandările cu 
caracter medical, avându-se în vedere caracterul umanitar al 
profesiei de medic, obligaţia medicului de deosebit respect faţă de 
Hinţa umană și de loialitate faţă de pacientul său, precum şi dreptul 
medicului de a prescrie şi de a recomanda tot ceea ce este necesar 
din punct de vedere medical pacientului”. 
„Aşadar, libertatea deplină a medicului de a alege o anume con- 
duită medicală este o expresie a independenţei sale profesionale. 
De aici, o concluzie cu caracter general: simplul fapt de a 
recurge la o anume tehnică ori un anume tratament nu va putea 


] o . 
Jud. Buzău, sentinţa penală nr. 329/2015, precitată. 

constitui, în sine, o greşeală; spre exemplu, s-a decis într-o cauză în 
care medicul a ales un procedeu neobişnuit (calificat de experţi ca 
fiind „anormal”) că „alegerea unui procedeu sau a unei terapii 
dintre mai multe posibile este de domeniul conştiinţei practicia- 
nului şi nu ar trebui să angajeze răspunderea lui penală”. 

Dacă nu există o obligaţie profesională a medicului de a 
recurge numai la anumite tratamente sau metode, independenţa sa 
profesională neputând fi ştirbită, în schimb, o atare alegere va 
putea circumstanţia elementul material al infracţiunilor în discuţie 
atunci când alegerea este ea însăși rezultatul încălcării unei anume 
obligații profesionale. 

Spre exemplu, când alegerea este urmarea insuficientei 
cunoaşteri a procedeului ori a tratamentului (spre exemplu, prin 
ignorarea unor reacţii adverse general cunoscute); în această 
situaţie, alegerea fiind generată de o insuficientă informare, ea 
poate constitui o faptă imputabilă medicului, întrucât este urmarea 
neîndeplinirii de către medic a obligaţiei sale generale de a ști, de a 
se informa. La fel, când procedeul ori tratamentul este greșit 
aplicat, greşit pus în practică, din cauze precum lipsa de pregătire 
(neîndemânarea), insuficienta cunoaştere a manevrelor care trebuie 
efectuate etc. 

În acest sens, s-a decis că „trebuie făcută o diferenţă între cazul 
în care practicianul, din cauza necunoaşterii progreselor medicinii 
sau din cauza neglijenţei, aplică o metodă care a fost abandonată 
întrucât era periculoasă” sau ineficace, pe de o parte, şi, pe de altă 
parte, cazul în care practicianul repune în valoare un tratament mai 
vechi, ale cărui inconveniente au fost înlăturate prin progresul 
ştiinţei farmaceutice. Considerând că medicul este în principiu 
liber să aleagă tratamentul pe care îl crede cel mai susceptibil de a 
duce la vindecarea pacientului, nu revine instanței să se alăture 


! Cass. Crim., 4 mai 1982 (www.legifrance.gouv.fr); prezentată şi de 
F. Vialla (direction), M. Reynier (coordination), op. cit. p. 266. 

2 Exemple de metode abandonate întrucât sunt considerate pericu- 
loase, cum ar fi aceea a extragerii fătului prin metoda „forcepsului acro- 
batic”, a se vedea în D. Malicier, A. Miras, P. Feuglet, P. Faivre, op. cit., 
p. 120. 

adversarilor ori partizanilor unei metode care, chiar căzută în 
desuetudine, poate fi considerată, prin modificarea produselor 
utilizate, ca fiind de noutate, considerând că a condamna utilizarea 
unui tratament nou (...) ar risca să constituie un obstacol pentru 
știința medicală (...), trebuie verificat numai dacă medicul a comis 
vreo greşeală tehnică în aplicarea tratamentului”!. 

Corelativ, dacă alegerea unei metode terapeutice noi ori care nu 
este practicată de toți profesioniștii nu trebuie considerată de 
principiu o greşeală, în schimb recursul la un tratament insuficient 
explorat de comunitatea ştiinţifică, ale cărui urmări nu au fost încă 
în totalitate identificate, poate constitui un act de malpraxis 
generat de nerespectarea standardelor profesionale. | 


$2. Urmarea 


Atât uciderea din culpă, cât şi vătămarea corporală din culpă 
sunt infracţiuni de rezultat. Acesta constă în decesul unei persoane 
respectiv în vătămarea corporală de o anumită gravitate suferită de 
o persoană. 

In legătură cu urmarea specifică infracțiunii de ucidere din 
culpă nu sunt necesare dezvoltări, dar o serie de precizări trebuie 
făcute pentru delimitarea urmărilor specifice infracţiunii de vătă- 
mare corporală din culpă. 

| Suferințele fizice care nu reclamă îngrijiri medicale pentru 
vindecare ori leziunile traumatice pentru a căror vindecare sunt 
necesare cel mult 90 de zile de îngrijiri medicale nu constituie, în 
principiu, urmări asociate malpraxisului, întrucât de esenţa acestuia 
este varianta agravată a infracţiunii de vătămare corporală din 
culpă prevăzută la art. 196 alin. (3) C.pen.; aşadar, vătămările care 
constituie elementul constitutiv al urmării infracţiunii de vătămare 


] . i o iu A 
| Jurisprudenţă franceză civilă, într-o speță în care medicul a benefi- 
ciat de amnistie, astfel că procesul s-a desfăşurat numai în instantele 
civile, decizia de angajare a răspunderii lui civile fiind întemeiată exclusiv 


pe greşeala de tehnică, şi nu pe alegerea metodei terapeuti 
er , peutice, apud 
D. Malicier, A. Miras, P. Feuglet, P. Faivre, op. cit., p. 122. i 

corporală din culpă asociate malpraxisului sunt cele prevăzute la 
art. 194 alin. (1) C.pen.', la care, prin trimitere, se raportează 
dispoziţiile art. 196 alin. (3) C.pen. şi pe care le voi trece în revistă 
în cele ce urmează, pentru a dezvolta apoi problemele speciale pe 
care această formă a răspunderii profesionale le pune în legătură cu 
atare consecinţe. 

Constituie infirmitate acea modificare ireversibilă, permanentă, 
reprezentând „un deficit morfologic (și) sau funcțional ce implică 
un handicap fizic (și) sau psihic permanent”; modificarea poate fi 
de natură fizică sau psihică, iar noţiunea acoperă şi situaţiile 
prevăzute de Codul penal din 1969 constând în „pierderea unui 
simţ sau organ ori încetarea funcționării acestora”. Urmarea se va 


reţine indiferent de durata tratamentului şi chiar dacă prejudiciul 
fizic funcţional ar putea fi diminuat sau înlăturat (de exemplu, când 
funcţia poate fi suplinită prin protezare). 
Leziunile care au necesitat pentru vindecare mai mult de 90 de 
zile de îngrijiri medicale formează o altă categorie de urmări. 
Îngrijirile medicale constituie tratamentul stabilit de un cadru 


medical pentru vindecarea leziunii. Durata lor nu constituie, 
totodată, şi durata vindecării leziunilor (aceasta din urmă poate fi 
mai îndelungată). 


! Art. 194 alin. (1) C.pen.: „Fapta prevăzută în art. 193, care a cauzat 
vreuna dintre următoarele consecinţe: 

a) o infirmitate; 

b) leziuni traumatice sau afectarea sănătății unei persoane, care au 
necesitat, pentru vindecare, mai mult de 90 de zile de îngrijiri medicale; 

c) un prejudiciu estetic grav şi permanent; 

d) avortul; 

e) punerea în primejdie a vieţii persoanei, se pedepsește cu închisoarea 
de la 2 la 7 an'”. 

2 V. Cioclei, ap, Cit pi. 09 

* Cu privire la raportul dintre urmările prevăzute în reglementarea ante- 
rioară, la caracterul tautologic al exprimării din legea veche şi la supra- 
punerile dintre ipoteze, remediate în Codul penal prin utilizarea termenului 
„infirmitate”, a se vedea V. Cioclei, loc. cit., precum şi V. Cioclei, în 
G. Bodoroncea, V. Cioclei, 1. Kuglay, L. Lefterache, T. Manea, I. Nedelcu, 
F.-M. Vasile, Codul penal. Comentariu pe articole, ed. a 3-a, revizuită și 
adăugită, Ed. C.H. Beck, București, 2016, p. 691-693. 

La stabilirea urmării sunt avute în vedere numai îngrijirile nece- 
sare pentru vindecarea leziunilor, nu ȘI cele aplicate pentru dispa- 
riţia semnelor exterioare ale leziunilor!. 

Agravanta se reține dacă se produce persoanei vătămate o 
îmbolnăvire incurabilă” (exceptând infestarea cu virusul HIV, care 
este separat incriminată, la art. 354 C.pen.);. 

Prejudiciul estetic grav şi permanent constă în alterarea aspec- 
tului fizic al persoanei. Sintagma înlocuieşte terminologia din 
legea veche, care opera cu noţiunea de „sluţire”, fără ca înţelesul 
celor două noțiuni să difere: este vorba despre schimbarea aspec- 
tului fizic al persoanei într-un sens neplăcut, respingător („grav”). 
Schimbarea trebuie să fie definitivă, ireversibilă pe cale naturală; 
prin urmare, la fel ca în cazul infirmităţii, urmarea se va reține 
chiar dacă ea ar putea fi atenuată ori chiar remediată prin alte 
mijloace, inclusiv medicale (operaţii estetice, protezare etc.). 

Avortul este urmarea faptei comise faţă de femeia însărcinată, 
urmare ce constă în întreruperea cursului sarcinii în primele 24 de 
săptămâni ale acesteia“. Întreruperea cursului sarcinii după această 
perioadă constituie provocarea naşterii premature, care nu consti- 
tule avort, dar poate fi analizată din perspectiva vreuneia dintre 
celelalte consecinţe prevăzute la art. 194 C.pen. 

Această urmare se reţine independent de leziunile suferite de 
persoana vătămată, de împrejurarea că aceasta necesită sau nu 
îngrijiri medicale ori de durata acestora. 

Urmarea va califica fapta indiferent dacă fătul se naşte viu sau 


mort, iar când fătul se naște viu, indiferent dacă supravieţuieşte 
nașterii premature sau decedează. 


A Cioclei, op. cit., p. 64. 

“4 Dongoroz şi so/ahonialrii Explicații teoretice ale Codului penal 
român, vol. III, ed. a 2-a, Editura Academiei Române, Ed. All Beck, 
Bucureşti, 2003, p. 197; O. Loghin, T. Toader, Drept penal român. Partea 
Specială, Casa de Editură şi Presă „Şansa” SRL, Bucureşti, 1994, sl de 

* Pentru problemele privind raportul dintre infracțiunea de zădărnicire 
a combaterii bolilor şi cele contra persoanei, în urma modificării conţi- 


nutului celei dintâi, infra, Capitolul V, Secţiunea 1. 
*V. Cioclei, op. cit., p. 73. 

Este o urmare pe care legiuitorul o asociază faptei comise Împo- 
triva femeii însărcinate, dar ea poate fi asociată şi vreuneia dintre 
infracțiunile contra fătului; la delimitările dintre infracțiunea de vătă- 
mare corporală din culpă şi cele contra fătului, precum şi la greşita 
asimilare a acestei consecinţe cu urmarea specifică a infracţiuni de 
neglijenţă în serviciu mă voi referi mai jos, în capitole separate. 

Punerea în primejdie a vieţii persoanei constă în crearea unui 
pericol grav pentru viaţa persoanei vătămate, pericol care în mod cert 
ori foarte probabil ar fi dus la deces în lipsa unor îngrijiri medicale. 

Sunt considerate ca având de principiu aptitudinea de a duce la 
deces leziuni şi traumatisme precum: leziunile craniocerebrale, 
vertebromedulare, ale cordului ori ale plămânului, fracturile 
costale multiple, coma, insuficiențele acute cardiorespiratorii şi 
cardiocirculatorii, şocul hemoragic etc. 

Nici reținerea acestei urmări nu depinde de durata îngrijirilor 
medicale care au dus la salvgardarea vieţii. 

Dacă în cazul altor infracţiuni, ori chiar în cazul uciderii ȘI 
vătămării corporale din culpă care nu sunt asociate unui act 
medical, identificarea şi stabilirea acestor urmări nu constituie în 
sine o problemă, există un specific al faptelor de malpraxis care se 
reflectă şi în privinţa acestui element de conţinut al infracțiunii, 
după cum, odată identificat rezultatul, el pune probleme speciale şi 
în procesul de stabilire a legăturii de cauzalitate dintre acesta ŞI O 

anume conduită. 

Astfel, de o parte, trebuie pornit de la premisa că actul medical 
intervine, în majoritatea situaţiilor, pe un fond patologic pre-exis- 
tent: sănătatea sau integritatea persoanei vătămate sunt deja afec- 
tate, uneori viaţa îi este deja pusă în pericol atunci când apelează la 
îngrijiri medicale. De aceea, rezultatul unei anume conduite 
medicale trebuie delimitat de aceste aspecte de fapt pre-existente. 

Pe de altă parte, este de natura unor acte medicale să implice o 
anume vătămare corporală, urmare permisă de ştiinţa medicală şi 
acceptată ca atare de către pacient în considerarea beneficiului pe 
care actul îl furnizează; au acest caracter cu precădere intervenţiile 
chirurgicale, dar şi alte proceduri medicale, cum ar fi o serie de 


1 p, Cioclei, op. cit., p. 74. 


Uciderea din culpă şi vătămarea corporală din culpă 83 


investigaţii invazive (colonoscopia, colposcopia), moduri de 
administrare a medicaţiei (prin perfuzii, catetere) etc. 

In fine, sunt acte medicale care, fără a implica în mod necesar 

0 vătămare, au totuşi un potenţial vătămător sau letal acceptat, în 
aceleaşi condiţii, de către cadrul medical şi de către pacient; sii 
vorba, în aceste din urmă situaţii, de riscul inerent activitații 
aşa-numitul „FISC permis”. ! 

In legătură cu identificarea rezultatului, ca element constitutiv 
al infracţiunilor, vom reţine, pornind de la premisele de mai sus 
următoarele: 

a. Intâi, că vor putea constitui rezultat al infracțiunii de vătă- 
mare corporală din culpă numai acele suferinţe ori vătămări 
care excedează riscului permis, adică le depăşesc pe acelea 
inerente actului medical; o terminologie medicală precum „a/ea 
terapeutic”, „complicaţii” sau „reacţii adverse” desemnează fără a 
epuiza, astfel de rezultate (caracterul lor obiectiv id UDĂ ŞI 
forma de vinovăţie asociată lor fac parte dintre celelalte condiţii 
atașate acestor rezultate, după care se stabileşte dacă fapta consti- 
tute sau nu infracțiune). 

In măsura în care nu se identifică astfel de consecinţe, care să 
excedeze celor inerente actului medical, fapta nu va fi tipică. 

Spre exemplu, în cadrul unei intervenţii chirurgicale de o mare 
complexitate (o pneumoectomie!) în corpul pacientului au fost 
uitate comprese sterile; după această intervenţie pacientul a suferit 
o serie de complicaţii, iar noua intervenţie chirurgicală a dus și la 
descoperirea materialelor rămase cu ocazia primei operaţii; instan- 
țele au reţinut că durata îngrijirilor necesare pentru vindecare după 
a doua intervenţie, ar fi fost de numai 7-8 zile dacă ea ar f pre- 
supus doar extragerea compreselor sterile, în vreme ce durata totală 
a vindecării (30-35 de zile de îngrijiri) se datorează şi tratării, cu 
aceeași ocazie, a unor complicaţii tardive ale primei via 
survenite fără legătură cu meșa textilă uitată accidental, Corivilidaiții 
aflate în afara oricărei greşeli medicale şi inerente pneumoectomiei 
favorizate de patologia preexistentă a bolnavului. Râportândlu-se 
exclusiv la această urmare (la vătămările ce, singure, ar fi necesitat 


| A . . . 
Pneumoectomie = rezecţia chirurgicală a plămânului. 

numai 7-8 zile de îngrijiri medicale pentru vindecare), instanţele au 
evaluat-o din perspectiva aptitudinii ei a de fi considerată element 
constitutiv al infracţiunii şi au stabilit, în considerarea acestei 
durate, că fapta medicului de a nu fi extras meșele sterile cu ocazia 
pneumoectomiei nu este tipică, dispunând achitarea acestuia”. 

Deşi soluţia este extrem de discutabilă din multe puncte de 
vedere (al încadrării sub care s-a exercitat şi soluționat acţiunea 
penală, al modului de interpretare a probelor pentru reținerea 
situaţiei de fapt în sensul descris, al semnificației juridice acordate 
acestei situaţii de fapt — meșa lăsată în corpul pacientului fiind în 
mod evident de natură să îi pună acestuia în pericol viaţa), cred că 
este de principiu corectă preocuparea instanţei de a distinge între 
urmările vătămătoare inerente actului medical şi cele care nu se 
subsumează acestei categorii, precum şi faptul că le ia în calcul, 
pentru stabilirea semnificației penale, numai pe cele din urmă. 

Recurgând la un alt exemplu, strict teoretic de data aceasta, 
dacă timpul necesar în mod normal pentru vindecare în urma unei 
proceduri medicale corect efectuate şi reuşite ar fi de 100 de zile, o 
complicaţie care a dus la prelungirea duratei îngrijirilor la 120 de 
zile, fără să fi produs şi vreuna dintre celelalte urmări prevăzute la 
art. 194 alin. (1) C.pen., nu va putea fi luată în considerare ca 
rezultat al unei infracţiuni de vătămare corporală din culpă, iar 
cadrul medical prin a cărui greşeală s-a produs o atare complicaţie 
nu va răspunde penal pentru că fapta lui nu este tipică sub aspectul 
urmării specifice, întrucât rezultatul greșelii de conduită a medi- 
cului este reprezentat de vătămările ce au necesitat pentru vinde- 
care 20 de zile de îngrijiri medicale, rezultat care nu permite reți- 
nerea în sarcina sa a infracţiunii de vătămare corporală din culpă. 

În schimb, va putea constitui un astfel de rezultat punerea în 
primejdie a vieţii pacientului, chiar dacă prin aceasta durata îngriji- 
rilor medicale pe care intervenţia le-ar fi implicat în condiții fireşti 
nu s-a prelungit, dacă punerea în primejdie a vieţii nu constituia un 
risc acceptat al intervenţiei; spre exemplu, stopul cardiac remediat 
de îndată prin manevre de resuscitare, intervenit ca urmare a 


Jud. Cluj, Secţia penală, sentința penală nr. 426/2016, menţinută prin 
decizia nr. 1461/2016 a C.A. Cluj, Secţia penală, nepublicate, precitate. 

administrării unui medicament inadecvat, va face ca fapta cadrului 
medical care a administrat medicamentul să fie susceptibilă de a 
atrage răspunderea lui penală chiar dacă durata totală a recuperării 
pacientului după intervenţie nu a depăşit-o pe cea inerentă interven- 
ției (fireşte, dacă şi celelalte condiţii ale infracţiunii sunt întrunite). 

Admiţând că sunt situaţii în care este dificil de delimitat între 
cele două tipuri de urmări, cred că numai o astfel de abordare 
asigură corecta evaluare a conduitei medicale în contextul infrac- 
țiunii de vătămare corporală din culpă, anume stabilirea urmării 
numai prin raportare la vătămările care le depăşesc pe cele inerente 
actului medical. 

b. Premisele enunțate mă determină să iau în discuţie, tot din 
perspectiva stabilirii urmării apte să constituie element de tipicitate 
al celor două infracțiuni, situaţia actului medical prestat fără 
consimțământul pacientului. 

Actul medical este condiţionat de consimțământul pacientului ŞI 
revine cadrului medical o veritabilă obligaţie profesională de a 
proceda la obţinerea acestui acord, legea stabilind un set de reguli 
care guvernează această obligaţie. Voi arăta în ce condiţii fapta 
cadrului medical care acționează în lipsa consimțământului pacien- 
tului ar putea fi examinată din perspectiva cauzei justificative a 
stării de necesitate!. 

lau aici în discuţie ipoteza în care nu este incidentă cauza Justi- 
Hcativă ȘI nici vreun alt motiv care să apere de răspundere cadrul 
medical care a acționat fără a avea consimţământul pacientului. 

Intr-o atare situație, urmarea care trebuie luată în considerare 
pentru încadrarea juridică a faptei nu este doar aceea care depă- 
șeşte suferințele ori vătămările inerente actului medical. ci este 
reprezentată de orice vătămare corporală, inclusiv sasea plopi 
inerentă actului medical” (de altfel, situația în care cadrul medical 
acționează ştiind că nu are consimțământul pacientului ori că 


„Infra, Titlul IV. 
| Cum s-ar fi putut întâmpla aici, dacă frica nu ar fi biruit salutar timi- 
ditatea: (ht7ps://adevarul.ro/locale/brasov/a-vrut-sa-si-asiste-sotia-nastere- 


fost-pas-operat-m-au-intrebat-epil 

numai 7-8 zile de îngrijiri medicale pentru vindecare), instanţele au 
evaluat-o din perspectiva aptitudinii ei a de fi considerată element 
constitutiv al infracţiunii şi au stabilit, în considerarea acestei 
durate, că fapta medicului de a nu fi extras meșele sterile cu ocazia 
pneumoectomiei nu este tipică, dispunând achitarea acestuia. 

Deşi soluţia este extrem de discutabilă din multe puncte de 
vedere (al încadrării sub care s-a exercitat şi soluționat acţiunea 
penală, al modului de interpretare a probelor pentru reținerea 
situaţiei de fapt în sensul descris, al semnificației juridice acordate 
acestei situaţii de fapt — meșa lăsată în corpul pacientului fiind în 
mod evident de natură să îi pună acestuia în pericol viaţa), cred că 
este de principiu corectă preocuparea instanței de a distinge între 
urmările vătămătoare inerente actului medical şi cele care nu se 
subsumează acestei categorii, precum şi faptul că le ia în calcul, 
pentru stabilirea semnificației penale, numai pe cele din urmă. 

Recurgând la un alt exemplu, strict teoretic de data aceasta, 
dacă timpul necesar în mod normal pentru vindecare în urma unei 
proceduri medicale corect efectuate şi reuşite ar fi de 100 de zile, o 
complicaţie care a dus la prelungirea duratei îngrijirilor la 120 de 
zile, fără să fi produs şi vreuna dintre celelalte urmări prevăzute la 
art. 194 alin. (1) C.pen., nu va putea fi luată în considerare ca 
rezultat al unei infracţiuni de vătămare corporală din culpă, iar 
cadrul medical prin a cărui greşeală s-a produs o atare complicaţie 
nu va răspunde penal pentru că fapta lui nu este tipică sub aspectul 
urmării specifice, întrucât rezultatul greșelii de conduită a medi- 
cului este reprezentat de vătămările ce au necesitat pentru vinde- 
care 20 de zile de îngrijiri medicale, rezultat care nu permite reţi- 
nerea în sarcina sa a infracţiunii de vătămare corporală din culpă. 

În schimb, va putea constitui un astfel de rezultat punerea în 
primejdie a vieţii pacientului, chiar dacă prin aceasta durata îngriji- 
rilor medicale pe care intervenţia le-ar fi implicat în condiţii fireşti 
nu s-a prelungit, dacă punerea în primejdie a vieţii nu constituia un 
risc acceptat al intervenţiei; spre exemplu, stopul cardiac remediat 
de îndată prin manevre de resuscitare, intervenit ca urmare a 


! Jud. Cluj, Secţia penală, sentinţa penală nr. 426/2016, menţinută prin 
decizia nr. 1461/2016 a C.A. Cluj, Secţia penală, nepublicate, precitate. 

administrării unui medicament inadecvat, va face ca fapta cadrului 
medical care a administrat medicamentul să fie susceptibilă de a 
atrage răspunderea lui penală chiar dacă durata totală a recuperării 
pacientului după intervenţie nu a depăşit-o pe cea inerentă interven- 
ției (fireşte, dacă şi celelalte condiţii ale infracţiunii sunt întrunite). 

Admiţând că sunt situaţii în care este dificil de delimitat între 
cele două tipuri de urmări, cred că numai o astfel de abordare 
asigură corecta evaluare a conduitei medicale în contextul infrac- 
țiunii de vătămare corporală din culpă, anume stabilirea urmării 
numai prin raportare la vătămările care le depăşesc pe cele inerente 
actului medical. 

b. Premisele enunțate mă determină să iau în discuţie, tot din 
perspectiva stabilirii urmării apte să constituie element de tipicitate 
al celor două infracțiuni, situaţia actului medical prestat fără 
consimțământul pacientului. 

Actul medical este condiţionat de consimțământul pacientului şi 
revine cadrului medical o veritabilă obligaţie profesională de a 
proceda la obținerea acestui acord, legea stabilind un set de reguli 
care guvernează această obligaţie. Voi arăta în ce condiţii fapta 
cadrului medical care acţionează în lipsa consimțământului pacien- 
tului ar putea fi examinată din perspectiva cauzei justificative a 
stării de necesitate!. 

lau aici în discuţie ipoteza în care nu este incidentă cauza justi- 
ficativă şi nici vreun alt motiv care să apere de răspundere cadrul 
medical care a acţionat fără a avea consimțământul pacientului. 

Intr-o atare situație, urmarea care trebuie luată în considerare 
pentru încadrarea juridică a faptei nu este doar aceea care depă- 
șeşte suferințele ori vătămările inerente actului medical, ci este 
reprezentată de orice vătămare corporală, inclusiv aceea proprie 
inerentă actului medical” (de altfel, situația în care cadrul medical 
acționează ştiind că nu are consimţământul pacientului ori că 


„Infra, Titlul IV. 
| Cum s-ar fi putut întâmpla aici, dacă frica nu ar fi biruit salutar timi- 
ditatea: (ht7ps://adevarul.ro/locale/brasov/a-vrut-sa-si-asiste-sotia-nastere- 

acesta a refuzat expres intervenţia este susceptibilă de a fi analizată 
chiar în cadrul faptelor comise cu intenţie indirectă ori preterinten- 
ționate”). 

c. În fine, o ultimă necesară delimitare mă obligă să mă refer şi 
la o chestiune tratată generos în literatura de specialitate, anume la 
pierderea şansei. Mai exact, cred că trebuie stabilit dacă pierderea 
unei şanse (de supravieţuire, de vindecare, de ameliorare a stării de 
sănătate) poate fi asimilată rezultatului prevăzut de norma INCTIMI- 
natoare, ca element de conţinut al infracțiunii. 

În dreptul civil” chestiunea este tranşată, dispozițiile Codului 
civil transpunând expres o orientare majoritară, atât jurispruden- 
țială, cât şi doctrinară, conform căreia pierderea şansei constituie în 
sine un prejudiciu susceptibil de reparaţie, similar beneficiului 
nerealizat: potrivit art. 1385 alin. (4) C.civ., „dacă fapta ilicită a 
determinat şi pierderea șansei de a obţine un avantaj sau de a evita 
o pagubă, reparația va fi proporțională cu probabilitatea obținerii 
avantajului ori, după caz, a evitării pagubei, ţinând cont de împre- 


ae : : i o. sad 
jurări şi de situaţia concretă a victimei”. 


Doctrina de drept penal înregistrează şi ea unele tendinţe de a 
califica o atare situaţie ca fiind echivalentul rezultatului, al urmării 


4 


ca element constitutiv al infracţiunilor la care ne referim , încer- 


când să stabilească în ce măsură pierderea unei şanse echivalează 
cu o vătămare corporală ori cu uciderea — ca rezultate ale infrac- 
țiunilor din culpă contra persoanei asociate malpraxisului. 

Această asimilare a adus însă şi principala dificultate, aceea de 
a concilia gradul de incertitudine pe care o astfel de consecinţă îl 
presupune cu exigenţa stabilirii precise, certe, a aspectelor de fapt 
ce răspund elementelor de tipicitate din incriminare. Pentru a 


! Infra, Capitolul IV. 

2 L. Pop, I.-F. Popa, S. 1. Vidu, op. cit., p. 332-334, pentru o analiză a 
doctrinei şi jurisprudenţei belgiene în domeniul medical asupra chestiunii 
„pierderii şansei”, a se vedea P.Y. Ommeslaghe, Perte d'une chance et 
risqus realis€: cherchez Perreur, în /. Lufte (coord.), op. cit., p. 211-228. 

3 Pentru analiza acestor dispoziţii, spre exemplu, L. Boilă, Discuţii 
privind prejudiciul cauzat prin pierderea şansei de a obţine un avantaj în 
cadrul răspunderii civile delictuale, în Dreptul nr. 7/2010, p. 88-128. 

+ P. Mistretta, Droit penal medical, Editions Cujas, Paris, 2013, p. 178. 

surmonta aceste dificultăţi, s-a recurs la un criteriu constând în 
„Comensurarea” şanselor, aşa încât s-a propus reținerea „pierderii 
şansei”” drept rezultat numai atunci când se poate dovedi că urmarea 
a constat în pierderea tuturor şanselor de vindecare, sau, după caz, de 
supravieţuire: „din momentul în care este stabilit, pe planul 
cauzalităţii, că în absenţa greşelii (comise de medic — n, .), pacientul 
ar fi avut şanse reale de supravieţuire, rezultatul/prejudiciul poate fi 
reprezentat de pierderea acestor şanse (...). Numai ipoteza în care 
culpa medicală a redus la zero orice şansă de supravieţuire a 
pacientului poate fi considerată ca fiind rezultat al infracţiunii”. 

In realitate, principiul legalităţii incriminării se opune la 
reținerea, ca urmare specifică a infracţiunii, a altui „rezultat” în 
afară de consecinţa menţionată în normele de incriminare. În cazul 
infracţiunilor de ucidere şi vătămare corporală din culpă, acestea 
sunt numai decesul ori urmările prevăzute la art. 194 alin. (1) 
C.pen., descrise mai sus. Aşadar, reducerea ori pierderea şanselor 
nu pot fi considerate un atare element constitutiv al infracțiunilor 
în discuţie, nici când se reţine pierderea tuturor şanselor, întrucât 
„urmarea constă, în ceea ce priveşte delictul de omucidere involun- 
tară, nu în pierderea şansei de supravieţuire, ci în deces”?. 


! Ibidem. 


2 . 

“Cass. Crim., 20 noiembrie 1996, apud P. Mistretta, op. cit. Autorul 
nefăcând diferența pe care o propunem între urmare şi legătura de BE a 
litate, critică jurisprudenţa franceză pentru aceea că s-ar raporta inconsec- 
vent la urmarea constând în pierderea şansei, asimilând rezultatului în 
unele situaţii pierderea tuturor şanselor, în altele doar diminuarea 
şanselor; în realitate, jurisprudenţa citată tratează chestiunea din perspec- 
tiva legăturii de cauzalitate, utilizând criteriul şanselor drept unul dintre 
criteriile de stabilire a acesteia: spre exemplu, o soluție de neurmărire 
penală este desfiinţată de jurisdicţia supremă întrucât prima instanță a 
reținut fără a explica suficient „absenţa /egărurii de cauzalitate între 
greşelile prezentate (ale medicului — n.a.) şi deces, deşi instanţa reţinuse 
totodată şi că în cazul în care hematomul ar fi fost observat (...) şansele 
de supravieţuire ar fi fost de 80%” [Cass. Crim., 23 octombrie 2012 
(hrip://www.legifrance.gouv.fr, s.m.), criticată de P. Mistretta op. cit 
p. 179]; pentru semnificaţia în dreptul belgian a chestiunii ai a i 
vedea, spre exemplu, G. Genicot, op. cit., p. 555-587. | 


88 Infracțiunile asociate malpraxisului comise de persoana fizică 


Ele sunt însă criterii ce vor fi avute în vedere la stabilirea legă- 
turii de cauzalitate dintre un anume prejudiciu, identificat ca fiind 
rezultatul prevăzut de textul incriminator, şi fapta cadrului medical. 

La fel, „sporirea riscurilor”: în principiu, nu va fi putea fi 
asimilată urmării specifice a vreuneia dintre infracţiuni, dar va 
constitui un criteriu de stabilire a legăturii de cauzalitate. 

Face excepţie situaţia în care o atare creştere a riscurilor constă 
totodată în punerea în primejdie a vieţii: având caracterele enunțate 
mai sus (pericol grav pentru viaţa persoanei vătămate, iminenţa 
decesului în lipsa îngrijirilor medicale), aceasta va constitui urmare 
a infracţiunii de vătămare corporală din culpă, dar nu printr-o 
artificială asimilare, ci pentru că legea însăși o prevede, cu această 
semnificaţie, în art. 194 alin. (1) lit. e) C.pen.. 


$3. Legătura de cauzalitate 


3.1. Din nou despre semnificaţia standardului profesional 


Una dintre dificultăţile majore în abordarea unui caz de mal- 
praxis este stabilirea cu certitudine a raportului de cauzalitate 
dintre o anume conduită a cadrului medical şi decesul sau vătă- 
marea corporală a unei persoane. 

Dificultatea este proprie răspunderii profesionale în general, 
pentru că ea intervine în activităţi care, prin natura lor, implică 
anumite riscuri — de unde şi necesitatea normării acestor activităţi; 
apoi, pentru că inclusiv desfăşurarea activităţii cu respectarea 
tuturor normelor şi a măsurilor de prevedere prescrise poate duce 
totuşi la producerea riscului în considerarea căruia aceste reguli au 
fost instituite, aşa încât o simplă legătură de cauzalitate între ) 
anume conduită şi o anume urmare nu poate constitui temeiul 
obiectiv al răspunderii penale. | 

Dacă în cazul celorlalte tipuri de răspundere, „neprofesionale”, 
stabilirea raportului de cauzalitate constă, de principiu, numai în 
identificarea legăturii dintre un anume act de conduită şi rezultatul 
din norma de incriminare, odată stabilită această cauzalitate 
urmând a se verifica, în latură subiectivă, forma de vinovăţie, în 

cazul răspunderii profesionale cauzalitatea implică stabilirea rapor- 
turilor dintre mai mulţi factori, simpla reţinere a celui dintre 
conduită şi rezultatul din norma incriminatoare nefiind suficientă. 

Spre exemplu, dacă în cazul variantei tip a infracţiunilor este 
suficientă dovedirea raportului de cauzalitate dintre un act material 
de lovire şi decesul ori rănirea victimei pentru ca această condiţie a 
laturii obiective să fie întrunită, în cazul răspunderii profesionale a 
medicului simpla stabilire a legăturii de cauzalitate între o inter- 
venţie chirurgicală şi aceleaşi consecinţe nu conturează raportul de 
cauzalitate cerut de varianta agravată a acelorași infracţiuni. 

Aşa cum arătam, varianta agravată a celor două infracţiuni presu- 
pune că fapta se comite „ca urmare a nerespectării dispoziţiilor 
legale ori a măsurilor de prevedere pentru exerciţiul profesiei”. 

Aceasta înseamnă că nerespectarea obligaţiei profesionale este 
asociată conduitei medicale care constituie cauza directă a decesului 
ori a vătămării corporale şi, totodată, a determinat acel rezultat. 

Am arătat anterior că identificarea obligaţiilor profesionale şi a 
conduitei standard, ideale, pe care aceste obligaţii le conturează cu 
privire la un anume act medical are semnificaţia stabilirii unei 
situații premisă a infracţiunii. Observăm cu acest prilej că ea are ŞI 
consecinţe în planul urmării faptei, din perspectiva stabilirii rapor- 
tului de cauzalitate: după identificarea cauzei imediate, adică a 
conduitei care a produs rezultatul, raportul de cauzalitate va trebui 
întregit cu legătura dintre greşeala profesională şi acelaşi rezultat. 

Variantele agravate ale celor două infracţiuni se vor reţine dacă 
rezultatul este „urmarea” nerespectării obligaţiilor profesionale; 
formulările din art. 192 alin. (2) şi din art. 196 alin. (3) C.pen. sunt 
diferite [uciderea (...) ca urmare a nerespectării”, respectiv „fapta a 
fost săvârşită ca urmare a nerespectării”] — însă criteriul pe care 
ambele norme îl impun ca element de agravare este legătura de 
cauzalitate dintre nerespectarea obligaţiilor statuate în dispoziţii 
legale ori instituite de normele de prevedere pentru exercițiul 
profesiei, al meseriei sau al activităţii, pe de o parte, şi rezultatul 
produs, pe de cealaltă parte. Aşadar, identificarea obligaţiei profesio- 
nale, ca situaţie premisă a variantei agravate, dimpreună cu stabilirea 
standardului la care ea trebuie îndeplinită, este relevantă şi din 


„perspectiva acestui element de tipicitate — raportul de cauzalitate. 

Stabilirea raportului de cauzalitate se va reduce în final la a 
verifica în ce măsură încălcarea obligaţiei profesionale a dus la 
producerea rezultatului specific infracţiunilor de ucidere sau 
vătămare corporală din culpă. 

Altfel spus, în cazul infracţiunilor contra persoanei, specific răs- 
punderii profesionale este că raportul de cauzalitate va trebui 
stabilit nu doar între faptă, în materialitatea ei, şi urmarea pre- 
văzută de norma de incriminare, ci şi între încălcarea obligaţiei 
profesionale şi acelaşi rezultat. Acesta este sensul formulării legale 
„fapta este urmarea nerespectării dispoziţiilor legale ori a măsurilor 
de prevedere” şi constituie una dintre cele mai importante trăsături ale 
răspunderii profesionale. Chiar dacă se identifică o greşeală profesio- 
nală, atunci când decesul ori vătămarea corporală nu este urmarea 
nerespectării vreuneia dintre normele profesiei fapta nu va constitui 
infracţiune, nefiind tipică, întrucât, în latura obiectivă lipseşte legătura 
de cauzalitate specială cerută de norma de incriminare. 

Odată identificat acest specific, care aparţine tuturor formelor de 
răspundere profesională, trebuie avut în vedere că domeniul medical 
aduce şi alte particularităţi în cadrul procesului de stabilire a 
legăturii de cauzalitate: împrejurarea că, în principiu, actul medical 
se suprapune unei stări precare de sănătate, aptă de cele mai multe 
ori prin ea însăşi să producă un rezultat letal sau vătămător, precum 

şi aceea că în multe situaţii actul medical presupune cooperarea 
materială, concomitentă ori succesivă, a mai multor profesionişti. 


3.2. Metode de stabilire a legăturii de cauzalitate. Avan- 
tajele metodei imputării obiective a rezultatului. Aplicaţii 


Literatura de specialitate a elaborat mai multe metode, teorii, 
pentru stabilirea cauzalităţii relevante din punct de vedere penal: 
teoria cauzei proxime, a echivalenţei condiţiilor, a cauzei adecvate, 
a cauzei relevante juridic, a imputării obiective a rezultatului. 


1 Ctin. Mitrache, C. Mitrache, Drept penal român: Partea generală, 
Conform Noului Cod penal. Curs universitar, ed. a 7-a, revăzută şi adăugită, 
Ed. Universul Juridic, Bucureşti, 2016, p. 167-170; F. Streteanu, op. cit. 
p. 414-419. 

La rândul ei, faţă de limitele fiecăreia dintre aceste abordări, 
practica judiciară în cazurile de malpraxis a utilizat în fiecare caz 
în parte acele instrumente teoretice pe care le-a considerat apte să 
confere rezultatul cel mai „echitabil”. Însă jurisprudenţa noastră se 
raportează încă majoritar la teoria echivalenţei condiţiilor, a cărei 
aplicare o face în mod expres de cele mai multe ori. 

Spre exemplu, s-a făcut o aplicaţie întocmai a teoriei echiva- 
lenţei condiţiilor într-o speță în care instanţa a identificat drept 
cauze ale decesului atât lipsa unui diagnostic corect pre-spitalicesc 
(din perioada în care pacientul se aflase sub controlul medicilor din 
penitenciar, unde diagnosticul de diabet zaharat s-ar fi putut pune 
cu uşurinţă), cât şi omisiunea inculpatului de a efectua în spital, în 
mod riguros, un diagnostic diferenţial asupra pacientului internat în 
stare de criză, efectuarea în schimb, de către acelaşi inculpat, a unei 
intervenţii chirurgicale exploratorii inutile, precum şi omisiunea de a 
acorda îngrijiri adecvate post-operator; angajând răspunderea penală 
pentru ucidere din culpă a medicului care a efectuat intervenţia 
chirurgicală, instanța arată: „Nu va putea reţine drept cauză unică a 
producerii rezultatului asistenţa primară defectuoasă la nivelul 
penitenciarului. Este incontestabil că la producerea rezultatului au 
contribuit şi neefectuarea unor analize corespunzătoare în peni- 
tenciar, şi intervenția chirurgicală, şi tratarea necorespunzătoare 
(post operator — n.a.) a comei cetoacidozice? (...). A considera 
drept cauză a rezultatului doar acea condiţie care a declanşat 
procesul genetic (asistența medicală defectuoasă din penitenciar), 
creând pentru celelalte condiţii aptitudinea de a produce rezultatul, 
ar presupune ca la stabilirea legăturii de cauzalitate să se dea 


' Pentru exemple privind modul în care teoriile privind cauzalitatea se 
reflectă în considerentele instanţelor, a se vedea 7. Curt, Confluenţa de 
riscuri — efectele contribuţiei concomitente a victimei asupra răspunderii 
penale a autorului, în CDP nr. 1/2019, p. 53-81. 

“ Coma cetoacidozică este o stare de carență insulinică absolută, care 
presupune producerea excesivă şi compensatorie de corpi cetonici, a căror 
acumulare în exces induce disfuncţii majore; una dintre simptomele 
întâlnite în evoluţia acestei stări de comă este „falsa peritonită”, o stare 


de abdomen acut (Pr/p://mww.sanatatea.com/pub/afectiuni-somatice/320- 
coma-cetoacidozica.html). 

Stabilirea raportului de cauzalitate se va reduce în final la a 
verifica în ce măsură încălcarea obligaţiei profesionale a dus la 
producerea rezultatului specific infracţiunilor de ucidere sau 
vătămare corporală din culpă. 

Altfel spus, în cazul infracţiunilor contra persoanei, specific răs- 
punderii profesionale este că raportul de cauzalitate va trebui 
stabilit nu doar între faptă, în materialitatea ei, şi urmarea pre- 
văzută de norma de incriminare, ci şi între încălcarea obligaţiei 
profesionale şi acelaşi rezultat. Acesta este sensul formulării legale 
„fapta este urmarea nerespectării dispoziţiilor legale ori a măsurilor 
de prevedere” şi constituie una dintre cele mai importante trăsături ale 
răspunderii profesionale. Chiar dacă se identifică o greșeală profes1o- 
nală, atunci când decesul ori vătămarea corporală nu este urmarea 
nerespectării vreuneia dintre normele profesiei fapta nu va constitui 
infracţiune, nefiind tipică, întrucât, în latura obiectivă lipseşte legătura 
de cauzalitate specială cerută de norma de incriminare. 

Odată identificat acest specific, care aparţine tuturor formelor de 
răspundere profesională, trebuie avut în vedere că domeniul medical 
aduce şi alte particularităţi în cadrul procesului de stabilire a 
legăturii de cauzalitate: împrejurarea că, în principiu, actul medical 
se suprapune unei stări precare de sănătate, aptă de cele mai multe 
ori prin ea însăşi să producă un rezultat letal sau vătămător, precum 

şi aceea că în multe situații actul medical presupune cooperarea 
materială, concomitentă ori succesivă, a mai multor profesionişti. 


3.2. Metode de stabilire a legăturii de cauzalitate. Avan- 
tajele metodei imputării obiective a rezultatului. Aplicații 


Literatura de specialitate a elaborat mai multe metode, teorii, 
pentru stabilirea cauzalităţii relevante din punct de vedere penal: 
teoria cauzei proxime, a echivalenţei condiţiilor, a cauzei adecvate; 
a cauzei relevante juridic, a imputării obiective a rezultatului". 


1 Ctin. Mitrache, C. Mitrache, Drept penal român: Partea generală. 
Conform Noului Cod penal. Curs universitar, ed. a 2-a, revăzută şi adăugită, 
Ed. Universul Juridic, București, 2016, p. 167-170; F. Streteanu, op. CItĂ 


p. 414-419. 

La rândul ei, față de limitele fiecăreia dintre aceste abordări, 
practica judiciară în cazurile de malpraxis a utilizat în fiecare caz 
în parte acele instrumente teoretice pe care le-a considerat apte să 
confere rezultatul cel mai „echitabil”. Însă jurisprudența noastră se 
raportează încă majoritar la teoria echivalenţei condiţiilor, a cărei 
aplicare o face în mod expres de cele mai multe ori!. 

Spre exemplu, s-a făcut o aplicaţie întocmai a teoriei echiva- 
lenţei condiţiilor într-o speţă în care instanța a identificat drept 
cauze ale decesului atât lipsa unui diagnostic corect pre-spitalicesc 
(din perioada în care pacientul se aflase sub controlul medicilor din 
penitenciar, unde diagnosticul de diabet zaharat s-ar fi putut pune 
cu uşurinţă), cât şi omisiunea inculpatului de a efectua în spital, în 
mod riguros, un diagnostic diferenţial asupra pacientului internat în 
stare de criză, efectuarea în schimb, de către acelaşi inculpat, a unei 
intervenţii chirurgicale exploratorii inutile, precum şi omisiunea de a 
acorda îngrijiri adecvate post-operator; angajând răspunderea penală 
pentru ucidere din culpă a medicului care a efectuat intervenţia 
chirurgicală, instanța arată: „Nu va putea reţine drept cauză unică a 
producerii rezultatului asistenţa primară defectuoasă la nivelul 
penitenciarului. Este incontestabil că la producerea rezultatului au 
contribuit şi neefectuarea unor analize corespunzătoare în peni- 
tenciar, şi intervenţia chirurgicală, şi tratarea necorespunzătoare 
(post operator — n.a.) a comei cetoacidozice? (...). A considera 
drept cauză a rezultatului doar acea condiţie care a declanșat 
procesul genetic (asistenţa medicală defectuoasă din penitenciar), 
creând pentru celelalte condiţii aptitudinea de a produce rezultatul, 
ar presupune ca la stabilirea legăturii de cauzalitate să se dea 


' Pentru exemple privind modul în care teoriile privind cauzalitatea se 
reflectă în considerentele instanţelor, a se vedea 7. Curt, Confluența de 
riscuri — efectele contribuţiei concomitente a victimei asupra răspunderii 
penale a autorului, în CDP nr. 1/2019, p. 53-81. 

* Coma cetoacidozică este o stare de carenţă insulinică absolută, care 
presupune producerea excesivă şi compensatorie de corpi cetonici, a căror 
acumulare în exces induce disfuncţii majore; una dintre simptomele 
întâlnite în evoluția acestei stări de comă este „falsa peritonită”, o stare 


de abdomen acut (Prfp://www.sanatatea.com/pub/afectiuni-somatice/320- 
coma-cetoacidozica.html). 

eficienţă teoriei moniste a cauzei eficiente, teorie criticată însă în 
doctrina juridică, deoarece nu oferă criterii pentru a stabili 
momentul în care o condiţie devine eficientă şi nici pentru a 
deosebi o condiţie care are o atare însuşire de celelalte (...). Pentru 
stabilirea legăturii de cauzalitate este adevărat că trebuie să se facă 
distincţie între contribuţiile esenţiale sau cauzal necesare, fără de 
care rezultatul nu s-ar fi produs sub nicio formă, şi contribuţiile 
înlesnitoare, fără de care rezultatul s-ar fi putut produce, însă nu în 
modul şi măsura în care s-a produs, dar şi contribuţiile înlesnitoare 
pot atrage deopotrivă răspunderea penală”; instanța de apel a 
menţinut dispoziţia de condamnare, cu motivarea că în lanţul 
cauzal identificat de experţii medico-legali „regăsim contribuţiile 
ambilor inculpaţi, fiind aplicabilă în cauză pentru determinarea 
legăturii de cauzalitate dintre faptele deduse judecății şi rezultatul 
incriminat (decesul pacientului) teoria echivalenţei condiţiilor, care 
se verifică şi dacă excludem ipotetic fiecare contribuţie din 
antecedenţa cauzală””. 

Într-o altă cauză, procurorul care a sesizat instanţa cu privire la 
comiterea infracţiunii de vătămare corporală din culpă, reţinută atât 
în sarcina unei persoane fizice, cât şi a unei persoane juridice, 
explică în mod expres în actul de inculpare că a stabilit legătura de 
cauzalitate potrivit teoriei condiţiei sine qua non, întrucât în absenţa 
oricăreia dintre cele două fapte, acţiunile persoanei fizice Şi, 
respectiv, inacţiunea persoanei juridice, rezultatul nu s-ar fi produs”. 

Cred că abordarea care răspunde cel mai complet specificului 
răspunderii profesionale în general şi celui al malpraxisului în 
special este teoria imputării obiective a rezultatului. Promovată în 


Jud. Vaslui, sentinţa penală nr. 2021/2007, analizată în cuprinsul 
deciziei penale nr. 547/2008 a C.A. laşi, www.jurisprudenta.org. 

2 Trib. Vaslui, decizia penală nr. 75/2008, analizată în cuprinsul 
deciziei penale nr. 547/2008 a C.A. laşi, www.jurispr udenta. org. 

3 Parchetul de pe lângă Jud. sectorului 4 Bucureşti, rechizitoriul 
nr. 1512/P/2009, apud 4.-R. Ilie, Răspunderea penală a persoanei juridice. 


Jurisprudenţă rezumată şi comentată, Ed. C.H. Beck, Bucureşti, 2013, 


p. 24. 

literatura noastră juridică de autorii clujeni!, teoria a fost explicată 
ca fiind una care stabileşte condiţiile în care un rezultat se poate 
reține ca imputabil unei persoane, mai degrabă decât o teorie a 
cauzalităţii propriu-zise, având avantajul de a prelua criteriile 
teoriilor clasice, de a le complini prin valorificarea conceptului de 
risc şi de a le corecta prin eliminarea evaluărilor care, în cadrul 
acelora, ţineau mai degrabă de latura subiectivă a faptei decât de 
cea obiectivă. 

Teoria este cu atât mai adecvată analizei faptelor asociate 
răspunderii profesionale cu cât dă relevanță conceptului de risc 
specific activităţilor în care o atare răspundere intervine”. În sa 
pentru răspunderea profesională din domeniul medical teoria ie 
grează eficient chestiunea pierderii şansei, respectiv a sporirii 
riscului și îi dă relevanţa cuvenită în cadrul stabilirii cauzalităţii. 

Mai mult, în planul pragmatic al construirii dosarului, recursul 
la această teorie este de natură să disciplineze abordarea judiciară a 
cazului, parcurgerea etapelor pe care teoria le presupune facilitând 
ȘI organizarea probaţiunii. 

In cele ce urmează o să prezint mecanismul de stabilire a 
legăturii de cauzalitate relevante penal pe care îl presupune teoria 
imputării obiective a rezultatului. 

Acesta impune examinarea faptei în două etape: se va stabili 
întâi dacă acţiunea/inacțiunea a creat un pericol relevant din punct 
de vedere juridic pentru valoarea ocrotită; se va verifica apoi dacă 


rezultatul efectiv produs este o consecinţă a stării de pericol create 
prin acțiune/inacţiune. 


a. Crearea unui risc nepermis pentru valoarea ocrotită 
Pentru ca un rezultat să fie imputabil unei fapte, aceasta trebuie 
să fie aptă de plano, în abstract, de a produce acel rezultat, 


! F. Streteanu, op. cit., p. 419- 428; D. Niţu, Teoria riscului în dreptul 
penal român, în R.D.P. nr. 1/2005; 1. Curt, Contribuţia victimei la produ- 
cerea rezultatului în dreptul penal, Ed. Hamangiu, Bucureşti, 2021. 

“ Pentru o analiză detaliată a utilității acestei metode în cazul infrac- 
țiunilor contra persoanei comise în contextul accidentelor de circulație — 


așadar, tot în cazul unei răspunderi de tip profesional, a se vedea 7. Curt, 
op. cit. 

respectiv de a periclita valoarea ocrotită prin incriminare (reamin- 
tesc, discutăm aici despre o conduită care reprezintă o greșeală — 
aşadar, una despre care am stabilit deja că nu corespunde conduitei 
ideale; dacă nu am putut reţine o atare neconcordanţă, dacă nu am 
identificat o greșeală profesională, atunci vom fi stabilit deja că 
fapta nu constituie infracțiune și nu vom mai proceda la analiza 
raportului de cauzalitate 3, 

Conduita medicală comisivă se va aprecia ca fiind periculoasă 
atunci când este aptă de a produce o vătămare ori de a agrava o 
vătămare preexistentă, respectiv când este aptă de a produce 
decesul ori de a spori riscul de deces preexistent, precum şi de a 
împiedica sau îngreuna acţiunile de înlăturare a unor astfel de 
riscuri preexistente. Fiind o apreciere în abstract, teoretică, se va 
reţine că are această aptitudine conduita care „duce la creşterea 
semnificativă a posibilităţii producerii plat rezultate”. 

Când riscul creat este unul „permis”, în sensul că este inerent 
activităţii medicale, general cunoscut şi acceptat, condiţia nu este 
îndeplinită şi se va reţine că fapta nu este prevăzută de legea 
penală, lipsind rezultatul imputabil. 

Acesta este un prim avantaj al abordării cauzei prin prisma 
teoriei imputării obiective: potrivit celorlalte teorii privind cauzali- 
tatea, într-o astfel de situaţie s-ar considera că fapta este tipică, iar 
răspunderea ar fi înlăturată în temeiul cazului fortuit ori al stării de 
necesitate, ceea ce ar necesita o analiză completă a faptei, sub 
aspectul tuturor elementelor de conţinut — inclusiv sub aspect 
subiectiv, cu prelungirea, aşadar, în mod artificial, inutil, a proba- 
toriului asupra aspectelor ţinând de latura subiectivă şi de condi- 
țiile de previzibilitate, respectiv de imprevizibilitate generală a 
rezultatului ori cu privire la poziţia subiectivă a făptuitorului faţă 
de urmările efectiv produse în raport cu cele care trebuia evitate. În 
schimb, conform teoriei imputării obiective a rezultatului, aceeași 
soluţie se obţine de îndată ce se constată, în latura obiectivă, ca 
urmare doar a unui examen ex ante şi în abstract al faptei, că 
rezultatul aparţine categoriei riscului permis. 


L A se vedea supra, Secţiunea a 3-a, ŞI, 1.1. 
2 F. Streteanu, Op. cit., p. 420. 

Conduita medicală omisivă se suprapune totdeauna unui risc 
preexistent, întrucât aceasta este premisa care face actuală o obli- 
gație pozitivă, de a acţiona. 

In acest caz, condiţia se va realiza atât în situaţia în care riscul 
preexistent este sporit, cât şi în situaţia în care riscul nu este 
diminuat: „omisiunea de a diminua riscul existent echivalează cu 
crearea acestuia pe terenul imputabilităţii obiective” 

Spre exemplu, riscul diagnosticării greşite există, de principiu, în 
cazul anumitor simptomatologii; omisiunea medicului de a supune 
pacientul unor investigaţii suplimentare în vederea clarificării cau- 
zelor constituie o atare omisiune, întrucât nu a diminuat acest risc. 

După parcurgerea acestei etape, când se constată că, în abstract, 
conduita medicală a fost aptă de a crea un risc nepermis pentru 
viața sau integritatea corporală a unei persoane, analiza se între- 
geşte prin observarea celei de-a doua condiţii: 


b. Concretizarea stării de pericol în rezultat 
Aceasta presupune ca rezultatul să fie, în concret, o consecință 


a acelei stări de pericol care a fost creată, agravată, respectiv care 
nu a fost diminuată prin conduita examinată. 

Rezultatul nu trebuie să fie consecinţa exclusivă a stării de 
pericol. Însă atunci când rezultatul se produce independent de 
existenţa sau inexistenţa acelei stări de pericol, în afara acesteia, el 
nu mai este imputabil autorului conduitei analizate. 

Spre exemplu, rămâne responsabil pentru decesul unei persoane 
medicul care, printr-o greşeală de tehnică chirurgicală, a făcut 
necesară prelungirea  îngrijirilor medicale şi administrarea unor 
medicamente puternice, care au provocat organismului deja tarat 
un stop cardiac, chiar dacă nu medicul chirurg a fost responsabil de 
administrarea acestor medicamente. Nu se poate vorbi în această 
situaţie de un aşa-numit risc deviat, acela care, conform teoriilor 
clasice, „întrerupe lanţul cauzal”, în măsura în care pericolul creat 
prin fapta medicului chirurg a înlesnit, a favorizat efectul letal al 
medicaţiei ulterioare; riscul în această situaţie nu este „deviat”, c 
doar „continuat” de acţiunile ulterioare, care îl concretizează. 


! Ibidem. 

În acelaşi sens, într-o speţă în care s-a reținut conduita greșită a 
medicului cu ocazia unei intervenții efectuate la cabinetul său 
particular, dar şi deficienţe în activitatea personalului de la spitalul 
unde pacientul fusese adus ca urmare a greșelii celui dintâi, 
instanțele au stabilit în mod corect: „Expertizele medico-legale 
amintite au sugerat şi o culpă a personalului medical, din cadrul 
S$.J.T.-M., în sensul că, deşi existau la momentul internării semne 
sugestive pentru un proces inflamator infecțios extins, s-a instituit 
doar tratament simptomatic, nu au fost efectuate de urgenţă 
investigaţii paraclinice sau consult interdisciplinar. S-a adăugat că, 
deşi măsurile terapeutice ulterioare (...) au fost corect indicate şi 
realizate raportat la diagnosticul stabilit, investigarea prealabilă a 
pacientei ar fi putut conduce la instituirea unui tratament adecvat în 
timp util şi ar fi putut oferi, cel puţin teoretic, şanse de supravieţuire. 
Fiind probată legătura de cauzalitate (...) şi culpa determinantă a 
acesteia (a inculpatei — n.a.) în producerea consecinţei constând în 
decesul victimei (...) se va dispune condamnarea acesteia”). 

În schimb, în cadrul celor două exemple de mai sus: dacă în 
timpul îngrijirilor intra-spitaliceşti necesare în urma greșelii medi- 
cului chirurg, respectiv a celui de la cabinetul particular, în spital 
se produce un incendiu, din cauza manipulării necorespunzătoare a 
unor instalaţii de oxigen, niciunul dintre cei doi medici nu va 
răspunde pentru decesul ori vătămările suferite de pacient cu 
ocazia incendiului, întrucât aceste rezultate nu decurg din fapta sa, 
lor, nu au fost înlesnite şi nici favorizate de aceasta, incendiul 
având caracterul autonom al unui factor extern. 

Are acelaşi caracter situaţia în care pacientul nu urmează 
prescripţia medicului: în aceeaşi ipoteză, a manevrelor chirurgicale 
greşite, dacă pacientul alege, spre exemplu, să părăsească spitalul 
şi să nu se supună îngrijirilor medicale necesare, urmările rezultând 
din aceasta nu îi sunt imputabile medicului, întrucât riscul la care 
el a supus bolnavul a fost „deviat” prin acţiunea acestuia din urmă. 


! Jud. Târgu Jiu, Secţia penală, sentinţa nr. 2905/2013 (nepublicată), 
menţinută prin decizia nr. 764/2014 a C.A. Craiova, Secţia penală şi 
pentru cauze cu minori, www.rolii.ro. 

O altă categorie de situaţii în care rezultatul nu este imputabil 
cadrului medical sunt acelea în care chiar dacă ar fi avut o conduită 
medicală corectă, în afara oricărei greşeli, rezultatul ar fi fost 
acelaşi — riscul egal. 

De exemplu, va fi în afara raportului de cauzalitate fapta 
anestezistului care nu își îndeplineşte obligaţia de supraveghere 
postoperatorie, dacă se dovedește cu certitudine că, nici depistată 
la imp, complicaţia nu ar fi putut fi remediată, din cauza lipsei 
aparaturii necesare în unitatea spitalicească și a timpului insuficient 
pentru transferul în alt spital. 

La fel, medicul care, dintr-o eroare de diagnostic, a întârziat 
aplicarea tratamentului asupra unui pacient operat nu răspunde 
pentru deces, dacă s-a stabilit că pacientul oricum nu ar mai fi 
putut fi salvat, fiind deja în comă din cauza unei erori grave, prece- 
dente, a anestezistului!. 

O soluţie de netrimitere în judecată s-a dispus față de medicul 
care nu a administrat un anume tratament medicamentos unui 
pacient ce suferise o intoxicație acută cu o substanță sever toxică, 
ce fusese îngurgitată într-o doză foarte mare şi ale cărei efecte nu 
mai puteau fi înlăturate în niciun mod după trecerea unui interval 
de timp, interval mai mic decât cel în care, în speţă, pacientul 
fusese prezentat medicului; s-a motivat soluția, corect, pe consi- 
derentul inexistenţei legăturii de cauzalitate între omisiunea medi- 
cului şi deces?. 

Medicul care a nu a efectuat o investigaţie ecograf și nu a 
recoltat probe de îndată pentru analiză, ci abia după trecerea a opt 
ore de la intervenţia chirurgicală, a fost achitat pentru decesul 
pacientei cauzat de infecția post-operatorie; instanţa a reţinut că nu 
există legătură de cauzalitate între omisiunile medicului de a lua 
măsuri pentru stabilirea naturii infecţiei, întrucât, chiar dacă pro- 
bele biologice ar fi fost de îndată prelevate, rezultatele analizelor 
nu ar fi fost obținute în timp util, înainte de instalarea stării de 
septicemie: „infecția postoperatorie s-a datorat materialului de 


"M. Ketty Guiu, loc. cit. 


2 fig A 
Parchetul de pe lângă Jud. Târgovişte, rezoluţia nr. 293/P/2007 din 
10 septembrie 2008, nepublicată. 

sutură (Catgut) nesteril, iar rezultatele analizelor ce se puteau 
efectua pentru depistarea germenilor erau disponibile doar după o 
lungă perioadă de timp, ce depăşea cu mult perioada avută la 
dispoziţie de inculpat ori de alt medic pentru luarea măsurilor 
medicale în scopul salvării victimei 9 vand 

Acelaşi raționament pare că a fundamentat, alături de alte 
argumente, achitarea medicului şef de secţie acuzat pentru ucidere 
din culpă pentru fapta de a nu fi asigurat necesarul de personal în 
cadrul secţiei, faptă care ar fi favorizat lipsa unei intervenţii 
eficiente când în secţie a izbucnit un incendiu; fără a fi explicitat 
ipoteza riscului egal şi concluzia inexistenţei legăturii de cauza- 
litate, instanţa face o aplicare întocmai a teoriei imputării obiec- 
tive, reţinând, pe de o parte, că o serie de măsuri organizatorice 
fuseseră luate, dar, pe de altă parte, şi că „lipsa acută de personal 
ce a dus la situaţia ca un singur asistent să aibă în supraveghere 1] 
nou-născuţi este lipsită de relevanţă, pentru că şi în această situaţie, 
dacă inculpata C.F.D. (asistenta de gardă — n.a.) şi-ar fi îndeplinit 
obligaţia de supraveghere permanentă a salonului şi ar fi lăsat un 
alt cadru medical în locul său, incendiul ar fi fost observat din 
momentul izbucnirii”?. Surprinzător în această speţă este însă 
faptul că acest raţionament nu a împiedicat condamnarea în cauză a 
altor persoane, fizice şi juridice, pentru culpa organizatorică 
constând în neafectarea unui personal suficient, deşi argumentul de 
mai sus ar fi putut fi reţinut şi în favoarea lor, cu aceeaşi semni- 
ficaţie — aceea a riscului egal. 

Într-o altă cauză, în care se reproşează medicului, de către 
instanța de apel care l-a condamnat pentru ucidere din culpă, în 
esență, că nu a efectuat anume investigaţii suplimentare şi nu a 
administrat unei paciente „masă trombocitară”, instanța de recurs 
reţine, la fel ca prima instanță, că aceste omisiuni nu constituie 
cauza decesului: „investigaţiile suplimentare de laborator şi rezul- 
tatele acestora ar fi avut doar un caracter formal, de confirmare a 


! C.A. Piteşti, Secţia penală şi pentru cauze cu minori şi de familie, 
decizia nr. 796 din 3 decembrie 2015, precitată. 

* C.A. Bucureşti, Secţia a II-a penală, decizia penală nr. 537/2015, 
nepublicată (cauza cunoscută sub denumirea „Maternitatea Giuleşti”). 

diagnosticului (care fusese deja stabilit — n.a.) şi nu ar fi modificat 
conduita terapeutică, ce a fost corectă”; totodată, s-a reţinut că 
evoluţia pacientei ar fi fost aceeaşi „chiar dacă i s-ar fi administrat 
masă trombocitară separat, întrucât trombocitele sunt doar un 
factor de coagulare, iar afecțiunile care au determinat decesul nu 
puteau fi corectate prin administrarea de masă trombocitară”!. 

O soluţie corectă a fost pronunțată şi în următoarea speţă: un 
pacient internat într-un spital de psihiatrie este contenţionat?: 
personalul medical (desigur insuficient), nu îşi îndeplinește pe 
timpul nopții obligaţia de verificare (de supraveghere periodică) a 
pacientului, iar pacientul este omorât, prin strangulare, de un altul 
recent internat în același salon, și care era deranjat de zgomotul pe 
care îl făcea cel dintâi. Medicul şi asistenta de gardă care au aplicat 
măsura contenționării şi nu au asigurat supravegherea (observarea 
periodică) a victimei au fost acuzaţi de ucidere din culpă. Prima 
instanță a dispus, în mod corect, achitarea lor, constatând că neîn- 
deplinirea de către aceste persoane a obligaţiilor lor de supraveghere 
nu este în legătură de cauzalitate cu decesul pacientului, întrucât, de 
pe de o parte, măsura contenţionării a fost corect aplicată, în 
considerarea potenţialului auto-vătămător al pacientului, iar pe de 
altă parte, legat de neîndeplinirea întocmai a obligaţiei da Sia 
veghere, „și în ipoteza în care prevederile Ordinului nr. 372/2006 
(...) ar fi fost întocmai respectate de către cele două inculpate 
decesul victimei P.J. s-ar fi produs în aceleași condiţii (...). Decesul 


Jud. Galaţi, sentinţa penală nr. 1234/2008, definitivă prin decizia 
penală nr. 923/2010 a C.A. Galaţi, www.rolii.ro; M. Ketty Guiu, Infrac- 
iunile omisive improprii, în R.D.P. nr. 1/2002. | 

| Contenţionarea este măsura constând în restricționarea libertăţii de 
mișcare a pacientului prin folosirea unor mijloace adecvate pentru a preveni 
mișcarea liberă a unuia dintre braţe, a ambelor braţe, a unei gambe sau a 
ambelor gambe sau pentru a-l imobiliza total pe pacient, prin mijloace 
specifice protejate, care nu produc vătămări corporale. Modul de aplicare a 
procedeului este reglementat actualmente prin OMS nr. 488/2016 pentru 
aprobarea Normelor de aplicare a Legii sănătății mintale şi a protecţiei per- 
ivanelor cu tulburări psihice nr. 487/2002 (M.Of. nr. 340 din 4 mai 2016). 

Norma în vigoare la data faptei, care prevedea obligaţia de verificare 
la fiecare 30 de minute; în prezent, verificarea trebuie să aibă loc la 
fiecare 15 minute (art. 9 din OMS nr. 488/2016). 

pacientului P.J. ar fi putut fi împiedicat numai dacă victima ar fi 
fost monitorizată permanent de către asistentă” . Altfel spus, chiar 
dacă obligaţia de supraveghere ar fi fost respectată conform 
normelor care o impuneau (observare la fiecare 30 de minute), 
aceasta nu ar fi împiedicat fapta celuilalt pacient, care l-a agresat 
pe cel imobilizat, fapta ar fi putut fi împiedicată numai printr-o 
supraveghere permanentă care, pe de o parte, nu era prevăzută ca 
obligaţie profesională, pe de altă parte, era, în condiţiile date, 
imposibil de realizat față de numărul foarte mare de pacienţi inter- 
naţi. Instanţa care pronunță această soluție corectă arată in mod 
expres că recurge la teoria imputării obiective, pe care o expli- 
citează în cuprinsul hotărârii . 

Reţinem, aşadar, că nu este imputabil rezultatul care s-ar fi produs, 
în aceleaşi condiţii, chiar şi în ipoteza unei conduite corecte. | | 

Nu constituie însă un astfel de rezultat — fiind, aşadar, imputabil 
— acela care, deşi s-ar fi produs oricum, ar fi avut totuşi loc în alte 
condiţii (în alt mod ori într-un alt moment): cadrul medical care nu 
îşi îndeplineşte obligaţia de a acorda îngrijiri medicale persoanei 
aflate în stadiul terminal al bolii va răspunde pentru decesul 
acesteia, chiar dacă decesul era inevitabil, dar, în urma îngrijirilor 
datorate, ar fi intervenit mai târziu ori în alte condiţii . > 

Doctrina“ arată că imputarea este exclusă şi în cazul situaţiilor 
generic denumite risc neprotejat — situaţiile în care „rezultatul nu 

coincide cu acela pe care norma îşi propunea să îl prevină”. 


! Jud. Sfântu Gheorghe, sentinţa penală nr. 87/2019, astfel cum este 
expusă în decizia penală nr. 487/2020 a C.A. Brașov, Secţia penală, 
www.rolii.ro. | 

2 Sentința este desfiinţată în apel, prin decizia menţionată, cu o moti- 
vare cel puțin discutabilă în privința cauzalității, ŞI pe considerente funda- 
mental greşite în latura subiectivă (reținându-se vinovăția, deși se arată că 
acțiunea autorului omorului „nu putea fi prevăzută”). “A 

E. La fel, în cazul eutanasierii, dar, aceasta fiind o faptă comisă cu 
intenţie, nu face obiectul acestei lucrări. 

* D. Niţu, Teoria riscului în dreptul penal român, în R.D.P. nr. 1/2005; 
F. Streteanu, op. cit., p. 427-428. 

” F. Streteanu, loc. cit.; se ilustrează cu exemplul în care a fost achitat 
pentru ucidere din culpă şoferul care nu a respectat distanţa minimă faţă 
de autoturismul din faţa sa şi a accidentat un pieton care se angajase în 

Categoria este important de luat în calcul în cadrul răspunderii 
profesionale, unde, aşa cum am arătat, nerespectarea unei anumite 
obligaţii, respectiv încălcarea unei anumite norme de conduită sunt 
premise ale răspunderii şi determină întinderea acesteia; din nou, 
devin relevante faptele omisive constând în neîndeplinirea obliga- 
țiilor de supraveghere. Aşa cum arătam, aceste obligaţii sunt de 
rezultat şi, în principiu, instituite pentru prevenirea oricărui risc, nu 
doar a celui previzibil ori cunoscut ca fiind asociat unui anume act 
medical: spre exemplu, anestezistul care, după operaţie, părăseşte 
clinica, deşi pacientul se afla încă în reanimare, sub efectul aneste- 
Zicului, va fi răspunzător pentru decesul pacientului, chiar dacă 
acesta survine fără legătură cu reacţia la acel anestezic şi în afara 
riscurilor cunoscute asociate intervenţiei chirurgicale suferite de 
pacient, în măsura în care se stabileşte că, dacă pacientul ar fi fost 
supravegheat corespunzător, decesul ar fi putut fi evitat. Altfel 
spus, o atare urmare, chiar fără legătură cu vreuna dintre compo- 
nentele intervenţiei chirurgicale, nu face parte dintre riscurile 
neprotejate şi va atrage răspunderea pentru neîndeplinirea obliga- 
ției de supraveghere. 

Ridică însă mai multe probleme riscurile care nu sunt asociate 
în niciun fel cu evoluţia stării de sănătate a pacientului, survenite 
concomitent neîndeplinirii de către cadrul medical a obligaţiei de 
supraveghere, cum ar fi izbucnirea unui incendiu în încăperea unde 
se află pacientul lăsat fără supraveghere de către cadrul medical 
care avea obligaţia de a nu părăsi acea încăpere. Când prezenţa 
cadrului medical ar fi putut duce la salvarea vieţii pacientului (prin 


ÎN ii 
traversare prin spatele acestui autoturism, situaţie în care instanţele au 
recurs la instituţia cazului fortuit (C.A. Braşov, Secţia penală, decizia 
nr. 161/2001, apud F. Streteanu, loc. cit.); se arată că în cadrul teoriei 
imputării obiective soluţia îşi găseşte mai bine rezolvarea dacă se observă 
că regula nesocotită de către şofer nu protejează situaţiile de felul acesta, 
ci numai prevenirea coliziunii cu autovehiculul din faţă, astfel că apariţia 
pietonului în spaţiul dintre autoturisme şi imposibilitatea evitării lui de 
către şofer nu sunt în legătură de cauzalitate cu încălcarea normei menţio- 
nate, achitarea impunându-se pentru că fapta nu este tipică, fără a mai fi 
necesar de analizat latura subiectivă, respectiv dacă apariţia pietonului era 
un eveniment previzibil ori imprevizibil. 

luarea la timp a măsurilor de evacuare a încăperii, de exemplu, prin 
observarea evenimentului imediat după debut, când intervenţia 
pentru stingerea focului ar fi fost la îndemână etc.), se pune pro- 
blema dacă incendiul, eveniment fără legătură cu situaţia medicală 
a pacientului, este unul dintre riscurile în considerarea căreia a fost 
instituită obligaţia de supraveghere ori evenimentul constituie un 
risc neprotejat, care face ca decesul ori vătămările survenite în 
astfel de condiţii să nu fie imputabile celui care nu şi-a îndeplinit 
obligaţia de supraveghere. 

Răspunsul trebuie nuanţat în funcţie de conţinutul concret şi de 
fundamentul obligaţiei de supraveghere: dacă îndeplinirea acesteia 
presupunea prezenţa efectivă şi permanentă a cadrului medical 
alături de pacient, faptul că evenimentul survenit nu are nicio legă- 
tură cu situaţia medicală a pacientului nu înlătură imputabilitatea, 
întrucât instituirea unei obligaţii cu un astfel de conţinut se funda- 
mentează pe necesitatea de a proteja persoana căreia îi lipseşte 
orice posibilitate de a-şi purta singură de grijă, astfel că orice 
pericol intră în sfera de protecţie a normei care o instituie. Cu titlu 
de exemplu, revin astfel de obligaţii personalului medical care 
activează în compartimentele de reanimare ori de terapie intensivă. 

La fel, ori de câte ori fundamentul obligaţiei este incapacitatea 
ori capacitatea redusă a persoanei de a-şi purta singură de grijă, 
chiar dacă obligaţia nu constă în prezența permanentă alături de 
bolnav, ci doar în verificarea periodică a stării acestuia; păstrând 
exemplul, dacă se dovedeşte că, îndeplinindu-și la timp obligația 
de a verifica starea pacientului, cadrul medical ar fi putut diminua 
consecinţele vătămătoare ori decesul provocate de incendiu, fapta 
sa omisivă se va reţine în legătură de cauzalitate cu aceste urmări. 
Este cazul, spre exemplu, al obligaţiei personalului mediu de a 
verifica periodic starea pacienţilor imobilizaţi la pat. 

Când însă obligaţia de supraveghere presupune doar verificarea 
periodică a unor parametri medicali, neîndeplinirea ei nu poate fi 
considerată în legătură de cauzalitate cu un eveniment precum 
incendiul, întrucât ea este instituită strict în considerarea stării 
medicale a pacientului, care reclamă o atare monitorizare, şi nu în 
considerarea imposibilității lui de a-şi purta de grijă. Spre exemplu, 
nu va răspunde pentru decesul pacientului în incendiu medicul care 

nu şi-a îndeplinit obligaţia verificării periodice a ritmului cardiac a 
pacientului, chiar dacă se dovedeşte că incendiul a izbucnit în 
intervalul de timp în care el ar fi trebuit să efectueze verificarea, în 
schimb va putea răspunde pentru acelaşi rezultat asistentul medical 
care, fiind programat de gardă, a lipsit din secţie: primul nu 
răspunde întrucât obligația sa de supraveghere este instituită numai 
în considerarea riscurilor ținând de evoluţia stării de sănătate a 
pacientului, alte riscuri nefiind protejate prin instituirea acestei 
obligații; al doilea răspunde întrucât obligaţia sa de supraveghere 
este instituită atât în considerarea oricăror riscuri privind sănătatea 
pacientului, cât şi în privința oricăror evenimente care pot afecta 
activitatea în cadrul secţiei/compartimentului unde trebuia să 
efectueze garda. 

Unele precizări trebuie făcute în cazul faptelor omisive şi în 
situaţiile caracterizate prin pierderea sau reducerea şanselor (de 
supravieţuire ori de vindecare). 

Când, faţă de omisiunea cadrului medical, nu se poate stabili cu 
certitudine că îndeplinirea obligaţiei pozitive ar fi dus la evitarea 
rezultatului se pune problema dacă şi în ce condiţii răspunderea ar 
putea fi angajată, faţă de o atare aparentă „incertitudine” cu privire 
la legătura de cauzalitate dintre această omisiune şi rezultat. În 
termenii de pierdere ori diminuare a şansei, trebuie stabilit care 
este soluţia când nu este cert că supraviețuirea ori vindecarea s-ar 
fi produs, în schimb este cert că a avut loc o diminuare a şanselor 
ca acestea să aibă loc. 

Rezolvarea coerentă a acestor situaţii este un alt avantaj major 
al teoriei imputării obiective a rezultatului. Ea evită inconvenien- 
tele rezultând din asimilarea artificială a pierderii ori diminuării 
şansei cu rezultatul, ca element constitutiv al infracţiunii!, precum 
şi soluţiile neunitare ale practicii provocate de aparenta incertitu- 
dine cu privire la existenţa legăturii de cauzalitate. 

Spre exemplu, a fost achitat medicul anestezist care, deşi 
avertizat asupra degradării stării de sănătate a pacientului său, nu 
l-a examinat nemijlocit, ci a indicat telefonic un tratament, instanţa 
reţinând „absenţa legăturii de cauzalitate între greşelile prezentate 


] S .. A > > . . .. 
A se vedea explicaţiile în legătură cu urmarea infracțiunii, supra, $2, c. 

(ale medicului — n.a.) şi deces”, deşi a constatat că „în cazul în care 
hematomul ar fi fost observat (...) şansele de supravieţuire ar fi 
fost de 80%”. 

Similar, au fost achitaţi medicul ginecolog şi cel anestezist care, 
într-o unitate spitalicească de rang inferior, dotată doar pentru 
tratarea cauzelor fără risc, au efectuat unei paciente cu risc ridicat o 
operaţie de cezariană şi au întârziat să o transfere la o unitate 
specializată după apariţia complicaţiilor, soluţie motivată de aceea 
că „nu s-a stabilit cu certitudine că acţiunile inculpaţilor au dus la 
pierderea tuturor şanselor de supravieţuire ale pacientei”. 

Astfel de soluţii sunt discutabile. Pe de o parte, pentru că rele- 
vanţa care se conferă şanselor pe care le-ar fi asigurat atitudinea 
corectă este greşită: deplasează chestiunea cauzalității de la 
rezultatul efectiv produs la acela care, în altă ipoteză, s-ar fi putut 
produce, prin urmare, la un aspect exterior faptei supuse evaluării. 
Pe de altă parte, pentru că a raţiona astfel înseamnă a exclude 
răspunderea penală în cvasiunanimitatea situațiilor, întrucât este 
practic imposibil de stabilit, în abstract, la nivelul certitudinii, 
modul în care organismul ar răspunde unuia sau altuia dintre trata- 
mente. De aceea, s-a arătat în doctrină că „nu se cere să se stabi- 
lească faptul că acţiunea ar fi înlăturat cu certitudine rezultatul, 
deoarece în multe cazuri acest lucru este imposibil de probat. Aşa 
se întâmplă, spre exemplu, în cazul unor intervenţii medicale 
complicate, al căror succes nu poate fi garantat de către medic. 
Dacă medicul omite să efectueze o asemenea intervenţie, urmarea 
îi va fi imputabilă în măsura în care este probabil ca operaţia să fi 


: a ud să 
salvat viaţa victimei” . 


Recursul la analiza imputării obiective a rezultatului, în etapele 
şi după regulile înainte arătate, este de natură să prevină soluţii 
injuste precum cele două prezentate mai sus. 


! Cass. Crim., 23 octombrie 2012 (www./egifrance. gouv,fr), menţio- 
nată şi de P. Mistretta, op. cit., p. 293, 
2 Cass. Crim., 3 noiembrie 2010, reprodusă de P. Mistretta, op. cit., 


p. 204. 
* F. Streteanu, op. cit., p. 426. 

Astfel, dacă se constată, pe de o parte, că fapta a creat un risc 
nepermis pentru viaţa sau sănătatea persoanei vătămate, iar acest 
risc (şi nu altul, deviat sau egal) s-a şi materializat într-un rezultat 
letal sau vătămător, ea va fi, în principiu, imputabilă făptuitorului 
fără a prezenta relevanţă că şi o atitudine corectă ar fi putut, 
eventual, să ducă la acelaşi rezultat. Imputarea va fi exclusă, după 
distincţiile operate, numai când este cert că şi atitudinea contrară 
(corectă) ar fi dus la acelaşi rezultat. 

De exemplu, în urma tratamentului chirurgical reclamat de o 
fractură deschisă, pacientul decedează din cauza unui tetanos gene- 
ralizat ; asistentele medicale şi chirurgul sunt condamnaţi pentru 
ucidere din culpă, pentru a nu fi efectuat, respectiv verificat efec- 
tuarea vaccinului antitetanos, în condiţiile în care fractura deschisă 
presupunea riscul unei asemenea infecţii; a fost înlăturată apărarea 
medicului în sensul că era posibil ca, şi în prezenţa vaccinului 
decesul să fi survenit (întrucât la data efectuării intervenţiei BETI] 
curativ al serului antitetanic era contestat încă). i 

Intr-o altă cauză, un pacient internat cu reacţie adversă severă la 
două vaccinări (antipoliomielită şi difterotetanos), reacţie produsă 
pe fondul unei patologii preexistente ce avusese un efect de 
reducere puternică a sistemului imunitar, nu beneficiază în spital 
de un tratament medicamentos corespunzător (deşi antecedenţa sa 
patologică cra cunoscută medicului, iar tratamentul adecvat era 
disponibil) şi nici nu este trimis la un spital de boli contagioase 
unde putea fi mai bine tratat; instanţele îl condamnă pentru ucidere 
din culpă, întrucât constată că prin conduita medicală a inculpa- 
tului victima a fost „lipsită de şansa de supravieţuire”, afirmaţie cu 
care înlătură apărarea acestuia potrivit căreia „victima era un copil 


! Tetanos = boală infecțioasă cu caracter grav, provocată de un bacil 
care se găsește în pământ, caracterizată printr-o contracție permanentă și 
ibarte dureroasă a mușchilor. | 

Jurisprudenţă penală a C.A. Paris, discutată de D. Malicier, A. Miras 
P. Feuglet, P. Faivre, în La responsabilit& mâdicale. Donnces a ct. 
ed. a 2-a, Editions ESKA, Paris, 1999, p. 132. 

pt) 


cu probleme de sănătate care nu ar fi ui să supraviețuiască, 
condamnându-l pentru ucidere din culpă. 

Soluţia este corectă în măsura în care probatoriul (neanalizat în 
hotărâre) stabileşte într-adevăr că ar fi existat cel puţin posibili- 
tatea, chiar dacă nu cu o mare probabilitate, ca, tratate corespun- 
zător, reacţiile în urma vaccinărilor să nu fi psedps rezultatul letal. 

Tot în termeni precum „reducerea şansei” s-a dispus condam- 
narea pentru ucidere din culpă, cu următoarea motivare: „În cazul 
bolii pacientului D.P. decesul nu era inevitabil (...). Afecţiunea 
dezvoltată de pacient era grevată de un risc mare de deces. Cum în 
speţă o conduită terapeutică corectă avea tocmai rolul de a între- 
rupe evoluţia stării de boală către deces, fără ca succesul unei astfel 
de conduite să fie garantat, omisiunea imputată inculpatei în acti- 
vitatea de diagnostic şi tratament a determinat diminuarea şanselor 
de supravieţuire ale victimei (...). Fără a declanşa starea de pericol, 
omisiunea inculpatei de a stabili un diagnostic corect, rapid (incul- 
pata nu observase, în interpretarea rezultatelor unei investigaţii 
EKG, semnele unui infarct miocardic acut — n.a.) şi de a dispune 
transferul de urgenţă la o unitate cu dotare corespunzătoare se 

înscrie în lanţul cauzal care a dus în final la producerea decesului. 
Desigur că aspectele de mai sus referitoare la riscul mare de deces 
în cazul bolii respective şi la lipsa garanţiei succesului unei 
conduite terapeutice corecte, fără să înlăture răspunderea penală a 
inculpatei, o circumstanțiază şi urmează a fi avute în vedere la 
individualizarea pedepsei”. 
În aceeaşi cauză, instanţa de apel completează motivarea: 
„Apărările inculpatei, formulate cu ocazia dezbaterilor, în sensul că 
o ambulanţă, chiar solicitată, nu ar fi sosit în timp util, sunt neînte- 
meiate, o astfel de apărare putând avea relevanţă doar în ipoteza în 
care inculpata ar fi făcut în concret o solicitare de chemare a ambu- 
lanţei, or, aparent, inculpata a luat în considerare o astfel de acţiune 


! C.A. Piteşti, Secţia penală şi pentru cauze cu minori şi de familie, 


decizia nr. 760/2009, www.jurisprudenta. org. 
2 Jud. Lehliu Gară, sentinţa penală nr. 32/2015, menţinută, în latura 


penală, prin decizia nr. 861/2015 a C.A. Bucureşti, Secţia I penală, 
www.rolii.ro. 

abia după producerea rezultatului”. Această din urmă abordare 
este însă greşită. In măsura în care s-ar fi stabilit cu certitudine că 
nIC10 intervenție nu ar fi putut fi acordată în timp util răspunderea 
inculpatei ar fi fost înlăturată, rezultatul nemaifiindu-i imputabil 
pe temeiul aşa-numitului „risc egal”, analizat mai sus; o astfel i 
situaţie nu ar fi avut relevanţă, aşa cum crede instanţa de apel 
numai dacă inculpata şi-ar fi îndeplinit obligaţia de a solicita N 
ambulanţă, ci, independent de conduita inculpatei, dacă se putea 
stabili cu certitudine că decesul ar fi survenit în orice condiţii, aşa 
E “ăia era pertinentă şi ar fi trebuit examinată pe fond, în 
oc de a îi expediată (faţă de constatările primei i 
că în cauză apărarea era neîntemeiată). i cz ata ba 
În fine, am să mă refer și la o cauză în care am participat (ca 
procuror de şedinţă) și care mi-a întărit convingerea că receptarea 
și aplicarea de către practicieni a teoriei imputării obiective ar 
contribui la reducerea angoaselor din soluții și a motivărilor 
aproximative şi ajuridice. În această cauză prima instanţă şi cea de 
apel rețin, fără echivoc, aceeaşi situaţie de fapt, constând, în 
esenţă, în aceea că inculpata a întârziat în mod culpabil transferul 
unui pacient la un spital mai bine dotat şi astfel, prin această întâr- 
ziere, a lipsit de orice eficienţă terapia intensivă la care pacientul a 
fost finalmente supus; ambele instanţe rețin că era posibil, chiar 
probabil, ca decesul să se fi produs chiar dacă întârzierea nu ar fi 
avut loc, dar că exista şi posibilitatea, cu o probabilitate redusă, ca 
terapia să fie salutară. La această situaţie de fapt prima instanţă se 
raportează reținând doar că nu există certitudinea că decesul ar fi 
putut fi evitat şi dispune achitarea inculpatei;; instanța de apel, în 
schimb, consideră prevalentă cealaltă față a monedei şi dispune 
condamnarea, găsind relevantă mai degrabă perspectiva că exista 
totuși posibilitatea ca pacientul să fie salvati. Niciuna dintre 
instanţe însă nu operează corect cu conceptele de risc şi șansă; 
niciuna dintre ele nu face altceva decât să adere la acea soluţie care 
îi pare mai „echitabilă”; mai mult, niciuna dintre hotărârile pronun- 


„C.A. Bucureşti, Secţia | penală, decizia nr. 861/2015, www.rolii.ro. 
„Jud. Oradea, sentința penală nr. 434/2017, nepublicată. 


* C.A. Oradea, Secţia penală şi 
pentru cauze cu m 
nr. 715/2017, nepublicată. inori, decizia 

ţate în cauză nu are aptitudinea de a o contrazice pe cealaltă, sunt 
pur şi simplu două hotărâri cu soluţii contrare fără ca din argumen- 
tele judecătorilor să se poată stabili care dintre ele ar fi cea corectă, 
aceasta, întrucât niciuna dintre hotărârile din speţă nu formulează 
problema legăturii de cauzalitate, ci se cantonează în analiza laturii 
subiective. În schimb, dacă ar fi avut reprezentarea importanţei și 
relevanţei celor două concepte, de risc şi șansă, dacă ar fi cunoscut 
modul în care metoda imputării obiective a rezultatului integrează 
aceste concepte, ambele instanțe ar fi pronunțat în speţă, fără 
ezitare, soluţia de condamnare şi ar fi motivat-o pertinent. lată ȘI 
considerentele instanţei noastre supreme, care, respingând recursul 
în casaţie, menţine decizia de condamnare din apel şi preia moti- 
varea instanţei care a dispus-o, rămânând astfel în același registrul 
impresionist: „faptul că şansele de supravieţuire ale victimei ar fi 
fost reduse chiar şi în cazul aplicării unui tratament corespunzător 
într-o secţie ATI, aşa cum a reţinut instanța de fond, nu o 
exonerează de răspundere pe inculpata intimată (...) rata mică de 
supravieţuire, nu poate fi răpită pacientului printr-o asistenţă medi- 
cală necorespunzătoare. (...) Culpa medicală a inculpatei intimate 
C.G., medic primar de boli infecțioase, o reprezintă actul medical 
precar pe care l-a oferit pacientei după apariția stării toxico-septice, 
lipsind-o practic de orice şansă de supravieţuire, rata de supra- 
vieţuire neavând relevanţă, întrucât, aşa cum s-a arătat în practică, 
chiar şi o ipotetică rată minimală de 1% de supravieţuire trebuie să 
oblige medicul să ia toate măsurile pe care în mod obiectiv poate să 
le ia; (...) eroarea medicală (...) a contribuit la împiedicarea valori- 
ficării şanselor de supraviețuire a pacientei. Eroarea subiectivă (sic!) 
a inculpatei angajează răspunderea sa penală, astfel încât, reţinând 
că, în concepţia legii penale române, culpa are relevanţă penală indi- 
ferent de gradul acesteia, instanța apreciază că infracţiunea comisă 


»ol 


de către inculpată este nejustificată şi imputabilă acesteia” . 


! 1.C.C.J., Secţia penală, decizia nr. 209/2018, www.scj.ro; evident că 
în cauză mi-am argumentat concluziile făcând referire la legătura de 
cauzalitate şi la teoria imputării obiective a rezultatului, dar nici măcar 
curiozitatea nu i-a determinat pe judecători să verifice la ce anume mă 
refeream. 


Uciderea din culpă şi vătămarea corporală din culpă 109 


| Reţin, aşadar, utilitatea teoriei imputării obiective a rezultatului 
ȘI aptitudinea ei de a rezolva consecvent şi, prin aceasta, predic- 
ibil, problemele dificile pe care le ridică identificarea rezultatului 
unei conduite medicale culpabile, stabilirea corespondenţei lui cu 
urmarea specifică a infracţiunilor de ucidere şi vătămare corporală 
din culpă şi, în special, stabilirea legăturii de cauzalitate care 
conferă faptei tipicitate. 

In concluzie, verificând, după metoda şi regulile de mai sus 
dacă există legătură de cauzalitate între greşeala profesională î. 
deces sau vătămarea corporală: | 

- dacă se stabileşte că nu există o astfel de legătură, suntem în 
prezența cazului prevăzut la art. 16 alin (1) lit. b) teza I C.proc.pen.; 

E- dacă se stabilește că există legătura de cauzalitate, se iisăie 
prin aceasta analiza laturii obiective a infracţiunii şi se trece (abia 


acum) la verificarea condiţiilor din latura subiectivă, adică la 
analiza vinovăţiei. 


Secţiunea a 4-a. Culpa 


ŞI. Ce avem de analizat; iar delimitări şi precizări 


Am văzut în secţiunile anterioare că cea mai mare parte a 
analizei răspunderii profesionale poartă asupra elementelor din 
conținutul obiectiv al infracțiunilor în discuţie, iar identificarea 
dintru început a standardului profesional este premisa rezolvării 
corecte și facile a problemelor răspunderii; or, în practică am 
constatat că se procedează invers: în loc de a parcurge etapele 
descrise, probaţiunea debutează cu chestiunea previzibilităţii rezul- 
tatului, fără a se fi verificat înainte dacă există o conduită profe- 
sională greșită, în ce constă ea, dacă o atare conduită greșită este în 
legătură de cauzalitate cu decesul ori vătămarea; de cele dai multe 
ori probaţiunea se și mărginește la chestiunea previzibilității, iar 
cel acuzați se străduiesc, de cele mai multe ori, să recurgă la 
dovedirea unui caz fortuit, insuccesul este garantat pentru ambele 

părţi, după opinia mea; de altfel, şi practica judecătorească pe care 
dosarele astfel construite o generează este imprevizibilă la rândul 
ei, cu concluzii neconcludente sau greşite, în care situații similare 
primesc rezolvări dintre cele mai diferite. 

Spre exemplu: „Ori (sic!) , din acest punct de vedere reținem că 
ceea ce instanţa de apel impută inculpatei este un lucru extrem de 
abstract — faptul că, teoretic, dacă ar fi luat mai devreme măsura 
transferului victimei într-o secţie ATI — deşi nu există niciun 
normativ şi niciun protocol medical care să impună această 
obligaţie — tot teoretic şansele acesteia de supravieţuire ar fi fost de 
1-5%. Ca atare, nimeni, nici instanţa de apel şi, cu atât mai puţin 
instituţiile medicale competente, nu au statuat că o eventuală /ipsă 
de prevedere a inculpatei a reprezentat condiţia sine qua non ce a 
condus la rezultatul final”! (s.m.). Sunt considerente reprezentative 
pentru practica noastră judiciară, care nu este lămurită care anume 
argumente ţin de elementul material (dacă identificăm sau nu vreo 
greşeală), care țin de legătura de cauzalitate și care, de latura subiec- 
tivă (cele din urmă nu doar că nu sunt privite separat, dar se con- 
fundă între ele: motivul pentru care fapta nu este reținută în lanţul 
cauzal este acela că nu s-a constatat vreo lipsă de „prevedere”); cât 
despre identificarea obligaţiei profesionale de transfer la o unitate 
dotată corespunzător, se pare că în dosar „nimeni” nu a vorbit nici 
despre această obligaţie, de unde concluzia că ea nu există (am arătat 
în Titlul 1 că această obligaţie este prevăzută ca atare în dispozițiile 
legale; dar poate că nu trebuie lăsat în sarcina judecătorului din 
casaţie să o identifice, poate că procurorul de caz ar fi trebuit să o 
menţioneze, atunci când a construit acuzația). 

Ce ţin să se înțeleagă (şi de aceea o repet, în diferite secțiuni) 
este că partea cea mai concludentă a dosarului este cea care 
priveşte latura obiectivă a faptei, şi nu, așa cum par să fie convinși 
practicienii, aceea care priveşte vinovăția. 

Potrivit art. 16 alin. (4) C.pen., fapta este comisă din culpă dacă 
făptuitorul prevede rezultatul faptei sale, dar nu îl acceptă şi soco- 
teşte fără temei că el nu se va produce (culpa cu prevedere) ori 


! Opinie separată (nepublicată) la decizia nr. 209/RC/2018 a L.C.CJ. 
Secţia penală, precitată. 

dacă nu a prevăzut acest rezultat, deşi trebuia și putea să îl prevadă 
(culpa simplă). 

Mă voi ocupa în cele ce urmează cu precădere de culpa simplă 
intrucât aceasta este definitorie pentru malpraxis, dar voi avea în 
vedere în final și unele situaţii în care poate intra în discuţie culpa 
cu prevedere. | 

A stabili dacă poate fi reţinută culpa se reduce la a stabili dacă 
profesionistul trebuia să prevadă un anume rezultat al conduitei 
sale greşite și, în caz afirmativ, dacă în concret nu a existat ceva 
specific cazului, care l-a împiedicat să prevadă rezultatul conduitei 
sale. Insă la care rezultat ne raportăm, legat de care anume 
consecinţe punem problema predictibilității? 

Am arătat, referitor la urmarea infracţiunilor, că sunt acte medi- 
cale care, prin natura lor, implică o anumită vătămare corporală și 
altele care, fără a implica în mod necesar o vătămare, au un potențial 
vătămător sau letal; arătam că atare urmări nu pot constitui rezultatul 
— în sensul de element de tipicitate obiectivă — al infracțiunilor în 
discuție ŞI că au acest caracter numai celelalte, care nu sunt inerente 
actului medical. Această particularitate are o semnificatie aparte, cu 
precădere (dar nu exclusiv) în cazul faptelor comisive. | | 

| Voi arăta, în Titlul dedicat cauzelor justificative şi de neimputa- 
bilitate, că, explicitat juridic, actul medical producător de suferințe 
lizice sau vătămări este o faptă intenționată comisă sub imperiul 
unei cauze Justificative: în privinţa suferinţei sau vătămării inerente 
actului medical, fapta medicului este justificată prin aceea că este 
comisă în exercitarea unei obligații profesionale şi cu consimță- 
mântul pacientului, iar infracţiunea intră în discuţie numai pentru 
consecințele care excedează, care le depăşesc pe acelea inerente 
actului medical. Conduita cadrului medical în exercitarea unui 
atare act medical (exemplul cel mai banal, o intervenţie chirurgi- 
cală) poate fi, conceptual, „descompusă” în conduita asumată 
intenționată, ale cărei urmări vătămătoare sunt acceptate şi justifi- 
Cate, și aceea neasumată, ale cărei urmări vătămătoare nu sunt 


acceptate; această din urmă conduită va fi susceptibilă de a 


constitui vreuna dintre infracțiunile în discuţie. Putem identifica 

A . . i ș 
astel, în multe dintre faptele asociate malpraxisului, mecanismul 
subiectiv care, juridic, este similar praeterintenției: componenta 

intenționată a conduitei va rămâne însă în afara sferei penale 
(întrucât fapta este, în privința urmărilor acceptate, justificată), 
urmând a fi cercetată penal numai acea componentă asociată urmă- 
rilor neacceptate. | “A 

Desigur că nu voi analiza faptele de malpraxis ca infracțiuni 
comise cu intenţie depăşită, dar precizările de mai sus, dimpreună 
cu observarea celorlaltor aspecte care conturează caracterul 
profesional al răspunderii, îmi permit să conchid că poziția psihică 
a făptuitorului va trebui analizată prin raportare numai la acea 
urmare care nu este inerentă actului medical și care se află în 
legătura de cauzalitate cu nesocotirea unei obligaţii profesionale. 

În fine, înainte de analiza celor două condiţii ale culpei simple 
(trebuia să prevadă; putea să prevadă), vreau să mai atrag atenţia 
asupra unor greșeli, întrucât le găsesc prea frecvent in actele 
judiciare (nu doar în cele privind malpraxisul, ci în general când se 
motivează vinovăția sub forma culpei), sunt erori de logică (cu 
consecința greşitei aplicări a legii) care mă fac adesea să mă întreb 
cu ce se mai ocupă studenții la drept în al doilea an de studiu. Cine 
se simte ruşinat de aceste precizări să mi le treacă îngăduitor cu 
vederea; dar cine se simte lămurit datorită lor să se ruşineze. Așadar, 

- „trebuia şi putea să prevadă” nu reprezintă o singură condiţie, 
sunt două; 5 

- „putea” se analizează după ce s-a stabilit că „trebuia” și numai 
dacă s-a stabilit că „trebuia”; prin urmare, când se constată că „nu 
trebuia” să prevadă, nu se mai discută dacă în concret „ar fi putut”; 

- „trebuia, deci putea” este un nonsens; 

- dacă se dovedeşte că „a prevăzut” (chestiune de fapt, nu de 
drept), nu mai suntem în ipoteza culpei simple, nu ne mai întrebăm 
dacă „trebuia”; fie că trebuia, fie că nu trebuia, iată că a prevăzut 
(a fost mai priceput decât i se cerea să fie) și mai departe ne punem 
întrebarea dacă a acceptat rezultatul; 

- „trebuia să prevadă, deci a prevăzut”, alt nonsens. 

$2. Specificul condiţiei „trebuia să prevadă”; Și aici, 
despre relevanţa standardului profesional 


Dat fiind caracterul profesional şi minuţios normat al activității 
analizate, condiţia „trebuia să prevadă” intră în conținutul stan- 
dardului profesional identificat ca reprezentând conduita ideală. 
Identificându-se un standard profesional, în principiu nu se va 
putea susține că profesionistul nu ar trebui să prevadă consecinţa 
nerespectării lui; el este instituit tocmai pentru a evita anumite 
consecințe; obligația de a cunoaşte aceste standarde echivalează, în 
plan subiectiv, cu obligaţia de a cunoaște consecințele negative ale 
conduitei contrare; aşadar, faptul că standardul profesional există și 
trebuie cunoscut are semnificaţia că urmarea trebuia prevăzută. 

De aceea, în cadrul dosarului de malpraxis, după ce latura 
obiectivă a fost lămurită conform regulilor pe care le-am prezentat 
inainte — ceea ce presupune că pentru conturarea elementului 
material a fost deja identificat un standard profesional (acela care 
se reține că a fost încălcat), în latura subiectivă condiția „trebuia să 
prevadă” este prin aceasta dovedită, rămânând de stabilit numai 
cealaltă condiţie (dacă în concret putea să prevadă). 

Aşadar, obligaţia de prevedere este expresia unei obligaţii gene- 
rale de diligență. Obligaţia cadrului medical de a prevedea un 
anume rezultat al faptului său medical, omisiv sau comisiv, obligaţia 
sa de diligenţă profesională, se circumscrie uneia dintre obligaţiile 
cele mai specifice ale profesiei medicale, aceea „de a cunoaşte”; se 
vorbeşte în doctrină despre o veritabilă „obligaţie de ştiinţă”, despre 
indatorirea individuală a medicului de a se forma profesional 
continuu; eu am tratat-o sub denumirea „obligaţia de a ști”. 

Dacă în privinţa activităţilor nespecializate obligaţiile de dili- 
gență se stabilesc, în principiu, prin raportare la regulile generale de 
conduită socială, în cazul activităţilor cu caracter profesional 
diligența — obligaţia de a prevedea — se raportează la regulile 


' „Medicul nu trebuie să înceteze niciodată, în decursul vieţii sale 
profesionale, să îşi însuşească achiziţiile ştiinţei medicale, în scopul îmbu- 
nătățirii cunoştinţelor sale medicale” — art. 7 din Codul de deontologie 
medicală. 

specializate de conduită din cadrul exercitării profesiei, meseriei 
sau activității. 

Fireşte că niciun profesionist nu cunoaște în orice moment totul 
legat de profesia sa; obligaţia de a prevedea un anume rezultat nu 
înseamnă obligaţia medicului de a accesa în fiecare moment orice 
informaţie din specialitatea sal, în condiţiile în care informaţia 
medicală se dublează la fiecare cinci ani. EI este însă obligat să 
cunoască standardele medicale general acceptate, să cunoască 
informaţiile cu aplicabilitate generală, să acceseze surse de docu- 
mentare reputate şi confirmate ştiinţific. 

Constituie o chestiune de probaţiune a stabili, în fiecare caz în 
parte, care sunt „datele dobândite de ştiinţă”, „datele actuale ale 
ştiinţei” ori „cunoştinţele medicale confirmate” pe care cadrul 
medical era obligat să şi le fi însuşit. De principiu însă, obligaţia de 
prevedere se stabilește prin raportare la atitudinea pe care ar îi 
adoptat-o într-o situaţie dată şi în circumstanțe similare un alt 
medic, de aceeaşi formaţie profesională şi experiență: „Inculpatele, 
chiar dacă nu au prevăzut riscul unei embolii pulmonare, trebuia 
să-l prevadă, existând un act normativ care reglementa că există 
această complicaţie frecventă în cazul unei intervenții chirurgicale 
cu durata de peste 30 de minute (Ordinul Ministerului Sănătății 
nr. 1301/2008, valabil la data intervenţiei chirurgicale)”. 

În principiu, obligația de prevedere nu se stabileşte prin 
raportare la date personale ale făptuitorului, ci la criterii obiective, 
aplicabile oricărui profesionist, prin raportare la atitudinea pe care 
ar fi adoptat-o într-o situaţie dată şi în circumstanţe similare un alt 
medic, de aceeași formaţie profesională — așadar, după etalonul 
abstract al profesionistului. Specializarea tot mai accentuată și tot 
mai diferențiată în cadrul asistenței de sănătate face însă să nu se 
poată stabili, de plano, un criteriu unic al profesionistului din acest 
domeniu. Se impun, aşadar, câteva precizări: 

Prima, că modelul abstract al profesionistului se va stabili în 
cadrul fiecăreia dintre specializări: obligația de informare a 


! S$ Bogdan, Notă la decizia nr. 122/R/2005 din 3 martie 2005 a Curţii 


de Apel Cluj, în CDP nr. 1/2010, p. 102-112. 
2 C.A. Bucureşti, Secţia I penală, decizia nr. 870/2021, www.rolii.ro. 

medicului specialist priveşte cu precădere cunoștințele dobândite şi 
confirmate ce ţin de specializarea în care practică. Astfel, ignorarea 
unui risc pe care, în calitate de specialist, trebuia să îl cunoască 
poate fi de natură să realizeze latura subiectivă a unei infracțiuni 
contra persoanei în modalitatea culpei simple!. În schimb, medicul 
specialist nu este ţinut să prevadă, în sensul art. 16 alin. (4) lit. b) 
C.pen., o complicație rezultând din lipsa unui diagnostic ce exce- 
dează specialități sale”. 

In acest sens, s-a decis, spre exemplu, că nu revine medicului 
specialist ginecolog, care a diagnosticat corect o afecţiune gineco- 
logică şi a îndepărtat chirurgical în mod corespunzător un chist 
ovarian, obligația de prevedea riscul de ocluzie intestinală care a 
survenit după externarea pacientei, întrucât un atare diagnostic 
„excedează specialităţi sale de medic primar ginecolog”. 

A doua, că nici în cadrul aceleiași specializări nu pot rămâne 
fără semnificaţie pentru stabilirea etalonului abstract subdomeniile 
diferite (care la rândul lor reclamă o specializare aparte), ori tehni- 
citatea extremă a unor proceduri (care reclamă o pregătire anume). 
In aceste situaţii, etalonul abstract după care se evaluează fapta nu 
va fi cel al specialistului mediu, ci al celui care are acea pregătirea 
specială pe care o reclamă actul medical. 

Pentru stabilirea standardului profesional se va putea ajunge 
aşadar, la identificarea unor „sfere de referinţă tot mai rostrâriset. 
așa încât profesionistului care își asumă execuţia unei proceduri d 
o complexitate extremă, a cărei tehnică este stăpânită de un număr 
restrâns de specialiști, îi va fi aplicabil standardul profesional 


Jurisprudenţă civilă franceză, analizată de 1. Turcu, op. cit., p. 205. 
“I „Nu se poate cere unui specialist să aibă cunoştinţe în toate specia- 
lizările'”, A.I. Moldovan, op. cit., p. 382. 

CA. Bucureşti, Secţia 1 penală, decizia nr. 722/2000, apud V. Cioclei 

op. cit., p. 55. Dacă în principiu este corectă preocuparea instanței de ş 
stabili standardul în funcţie de specializare, mă întreb totuşi dacă în speţă 
tocmai acest criteriu nu ar fi trebuit să ducă la altă concluzie, văzând şi 
specializarea inculpatei într-o disciplină chirurgicală, alăturată celei în 
ginecologie. 

“Fr Streteanu, op. cit., p. 448. 

ridicat al acelora, de ale căror obligaţii de diligenţă va fi şi el ținut, 
și nu standardul specialistului mediu. 

În fine, a treia precizare este legată de situaţia în care la reali- 
zarea actului medical concură, simultan sau succesiv, mai mulți 
profesionişti, am arătat deja (vorbind despre subiecții infracțiu- 
nilor) că în aceste situații, răspunderea fiind personală, fiecăruia îi 
revin propriile obligaţii în raport cu specializarea sa; prin urmare, 
pentru fiecare se va aprecia că trebuie să prevadă acele urmări care 
țin de competențele sale profesionale şi se va reține că nu trebuia 
să prevadă urmări în legătură cu care nu avea astfel de competenţe. 
În astfel de situaţii, când urmarea nu a fost prevăzută de niciunul 
dintre profesioniștii implicaţi, se va stabili întâi care dintre aceștia 
ar fi trebuit, după criteriile de mai sus, să prevadă acea urmare Şi 
apoi se va stabili numai pentru aceştia dacă, în concret, ei ar fl 
putut să o prevadă. 

Cât priveşte pe aceia cărora nu le revenea această obligaţie 
(care, aşadar, nu trebuia să prevadă urmarea), se va reține că fapta 
lor nu este prevăzută de legea penală, întrucât nu a fost comisă cu 
vinovăţie. 

În practica organelor judiciare, observarea riguroasă şi par- 
curgerea efectivă a acestei etape, a stabilirii, prin raportare la obliga- 
țiile profesionale, a sferei persoanelor cărora, deşi implicate în actul 
medical, nu le revenea obligaţia de a prevedea o anume consecință, 
are nu doar meritul de a răspunde rigorilor teoretice, dar şi pe acela, 
în plan probator, de a evita prelungirea inutilă a investigației în etapa 
următoare, pentru a stabili dacă fiecare dintre cei implicaţi puteau, în 
condiţiile concrete ale speţei, să fi prevăzut rezultatul: această 
probaţiune va continua, în completare, numai față de acele persoane 
despre care s-a stabilit că trebuia să prevadă urmarea. 

Simplificând, se va stabili întâi care sunt aceia, dintre toţi cei 
implicaţi, care ar fi trebuit să prevadă și apoi se va verifica în 
concret, numai pentru aceștia, dacă ar fi putut să prevadă rezultatul. 

Mutatis mutandis, această ultimă precizare legată de implicarea 
mai multor cadre medicale în actul medical este desigur valabilă și 
în situaţia în care diferența dintre cei implicați nu o conferă 


! Ibidem. 

specialitatea medicală, ci gradul profesional: spre exemplu, cu 
ocazia evaluării conduitei medicului specialist prin zoiiiuaraţie cu 
cea a medicului rezident, ori cu cea a asistentului medical care 
lucrează în subordinea sa. 

Spre exemplu, a fost achitat pentru urmarea letală a unui diag- 
nostic greşit medicul rezident care a avansat acest diagnostic 
întrucât el „şi-a îndeplinit sarcina la nivelul competenţelor sale ie 
durata a cinci luni (de practică — n.a.)”, fiind, în schimb i 
damnat medicul specialist care „ţinând cont de experienţa sa pi se 
putea să nesocotească diagnosticul de peritonită (...) întemeindu-se 
doar pe constatările medicale ale unui tânăr rezident neexperi- 
mentat” . Explicitând aceste considerente, reținem că exactitatea 
diagnosticului (cu precădere în speţă, unde diagnosticul diferențial 
nu era facil) nu constituia un standard profesional pentru medicul 
rezident, dar constituia un atare standard pentru specialist; prin 
urmare, acesta din urmă ar fi trebuit să prevadă urmarea o 
ticului greșit (şi, în concret, el ar fi avut și posibilitatea să o facă). 

Intr-o altă speţă, o instanță arată: „este dincolo de orice îndoială 
că inculpatul, prin acţiunile sale, a intervenit în lantul tanato-gene- 
rator al decesului (prin consultul pe care l-a făcut, prin recoman- 
darea inculpatei A.A., prin programarea la operaţie şi la consultul 
pre-anestezic, prin participarea la operaţie înmânând instrumen- 
tarul şi tamponând cu comprese sterile plaga operată), dar aceste 
fapte nu sunt prevăzute de legea penală (...). Astfel (...), inculpatul 
era prezumat de lege la data programării operaţiei că, fiind 
rezident, nu are cunoştinţele medicale necesare să o sfătuiască pe 
pacientă cu privire la riscul la care se expune, nici din punctul de 
vedere al vinovăţiei, inculpatul nu a prevăzut riscul de deces și nici 
nu trebuia sau putea să-l prevadă, fiind prezumat de lege nepregătit 
profesional în acest scop. În acest sens (...), fapta nu este săvârşită 
cu forma de vinovăţie prevăzută de lege”? | 


] . 
ş Cass. Crim., 8 februarie 2011 (htp:/Aww.legifrance.gouv.fr). 

C.A. București, Secţia I penală, decizia nr. 870/2021, www.rolii.ro 
Considerentele sunt corecte cât priveşte inexistenţa, în persoana reziden- 
tului, a obligaţiilor profesionale de a şti specifice specialistului; sunt 
greșite însă cât priveşte preocuparea instanţei pentru aspectul de fapt dacă 
in concret a prevăzut (am arătat de ce în introducerea acestei secțiuni). 

$3. Specificul condiţiei „putea să prevadă”; relevanţa 
circumstanțelor obiective şi a celor personale 


Posibilitatea în concret de a prevedea rezultatul unei greșeli 
profesionale se va analiza prin raportare la datele obiective ale 
cazului, la circumstanţele concrete în care s-a desfăşurat actul 
medical; se va aprecia ca fiind previzibil acel rezultat pe care l-ar fi 
putut anticipa un cadru medical aflat în aceleaşi circumstanţe 
obiective cu cele în care s-a aflat făptuitorul. 

Culpa va fi exclusă numai dacă se va stabili că în situaţia 
concretă în care profesionistul se afla ceva l-a împiedicat să 
prevadă urmarea faptei sale, să realizeze că aceasta constituie 0 
greşeală. Reamintesc, inexistența unui astfel de obstacol se va 
analiza numai în măsura în care se va fi stabilit deja că, de 
principiu, ar fi trebuit să prevadă; de asemenea, reamintesc că a 
identifica un standard profesional ce a fost încălcat (a stabili că ce 
s-a făcut în concret nu corespunde cu actul medical ideal) are deja 
semnificaţia că prima condiţie (trebuia să prevadă) este îndeplinită. 

În fine, înainte de a proceda la analiza acestei condiții, este 
important de arătat că ceea ce de multe ori se reţine ca fiind o 
„imposibilitate de prevedere” reprezintă, de fapt, o împrejurare 
exterioară standardului profesional, așadar una care exclude 
existenţa unei obligații în sarcina profesionistului, or, așa cum am 
demonstrat până aici, inexistența unui anume standard pe care 
autorul faptei să îl fi încălcat are semnificația inexistenței unei 
greşeli profesionale şi, ca atare, a lipsei unui element din latura 
obiectivă a infracțiunii. 

Dezvoltările teoretice care urmează, precum şi speţele pe care 
am să le iau în discuţie, trebuie judecate pornind de la aceste 
premise; vom observa astfel că sunt foarte rare situaţiile în care am 
putea conchide că profesionistul a fost împiedicat, în concret, să 
prevadă urmarea faptei sale. 

Aşadar, pentru posibilitatea de a prevedea se vor lua în calcul 
datele concrete ale cazului, circumstanţele obiective despre care 
trebuie stabilit dacă au fost sau nu de natură să împiedice 
făptuitorul să prevadă o anumită urmare. 

lată o speţă care a prilejuit instanței o analiză de școală a celor 
două condiții ale culpei — a obligaţiei medicului de a fi prevăzut 
dar ŞI a posibilităţii pe care în concret a avut-o de a prevedea k 
anumită complicaţie care, tratată cu întârziere, a dus la decesul 
unui pacient: „Modificarea bruscă a stării pacientei după perfuzia 
(..) de la ora 10:30 la o pacientă cu risc obstetrical crescut (vârstă 
gestație, naşteri, stare socială), cu o creştere bruscă a ficcontal 
cardiace la 160, tensiune arterială mică (...), trebuia să ridice şi 
această problemă, ce urma, relativ uşor, să fie verificată prin 
examen clinic şi examen de laborator, însă semnele acestei compli- 
cații au fost rău interpretate; diagnosticul diferenţial cu corioam- 
niotită trebuia făcut (...). Interpretarea corectă a împrejurărilor în 
care s-a produs fapta, precum şi a posibilităţilor de prevedere 
concrete — ruptura uterină nu putea fi prevenită, dar trebuia să fie 
suspicionată ca diagnostic în urma apariţiei unor semne clinice 
bruşte legate de perfuzia cu ocitocice? — relevă că inculpații nu au 
prevăzut consecinţele pasivităţii lor prin temporizarea intervenţiei 
chirurgicale în condiţiile în care aveau posibilitatea şi trebuia să 
prevadă apariţia unei astfel de complicaţii în sarcină şi mai ales în 


travaliu, la o femeie cu risc obstetrical crescut, fiind dovedită vino- 


văţia sub forma culpei””. 


Chiar dacă instanţa nu explicitează cele două condiţii ale 
culpei, ele se desprind cu claritate din considerente: pentru obli- 
gația de a i prevăzut complicaţia identificăm criteriile constând în 
starea şi simptomatologia pacientului (riscul obstetrical, respectiv 
creşterea frecvenţei cardiace, tensiunea arterială mică), iar pentru 
existenţa posibilităţilor concrete de prevedere identificăm criteriile 
privind posibilităţile de examinare suplimentară aflate la dispoziția 
medicului (examen clinic şi de laborator prin care s-ar fi putut 
verifica „relativ ușor” simptomele pacientei). 


| j STR 
Corioamniotita = „procesul infecțios afectând conţinutul intrauterin 
pe E iouirsul sarcinii — Protocol ruptura prematură şi precoce de mem- 
brane (www.cdt-babes.ro). 
Ocitocic i „substanţă cu acțiune stimulatorie asupra contracției 
musculaturii uterine” (www.dexonline.ro). 


3 
C.A. laşi, Secţia penală şi pentru cauze cu minori izi 
Minori, deciz Ă 
nr. 614/2009, www.jurisprudenta. org. ia penală 

Exceptând cazurile de malpraxis prin „greşeală tehnică în actul 
medical” (neîndemânare, stângăcie) sau prin omisiunea de a aplica 
un procedeu medical!, consecinţele vătămătoare ale actului medical 
sunt determinate, în cele mai multe situaţii, de lipsa unei informații 
care, abia după producerea consecinţei, se vădește a fi fost esențială 
pentru evitarea consecinței şi care, de cele mai multe ori, nici nu 
poate fi obiectivată decât prin producerea respectivei consecinţe. 

În foarte multe situaţii profesionistul adoptă o conduită greșită 
al cărei rezultat negativ nu l-a prevăzut, întrucât îi lipsea o 
informaţie esenţială asupra cazului; nu a prevăzut pentru că nu 
cunoştea ceva despre pacient, era în eroare cu privire la un aspect 
de fapt; așadar, de cele mai multe ori va trebui stabilit dacă o atare 
eroare îi era sau nu imputabilă, prin raportare la condiţiile 
concrete în care s-a desfăşurat actul medical — adică, dacă ne aflăm 
sau nu în cazul prevăzut la art. 30 alin. (2) C.pen., potrivit căruia, 
în cazul infracţiunilor săvârşite din culpă, eroarea constituie o 
cauză de neimputabilitate numai dacă necunoaşterea stării, situaţiei 
ori împrejurării respective nu este ea însăşi rezultatul culpei. 

În multe situaţii necunoașterea unui aspect de fapt relevant 
(eroarea) este generată ea însăși de carențe profesionale ale făptul- 
torului, de lipsa lui de pregătire profesională. 

În alte situaţii, o atare necunoaştere are la bază omisiunea 
profesionistului de a obține toate informaţiile necesare înainte de a 
contura actul medical; în general, anamneza” incompletă stă la 
baza unui diagnostic greşit sau a unei opțiuni greşite de tratament. 

Spre exemplu, sunt imputabile medicului consecințele vătămă- 
toare ale administrării morfinei (substanţă contraindicată în intoxi- 
caţiile etilice) unui pacient care prezenta o stare de surescitare, 
administrare la care medicul a procedat fără să se fi informat cu 
privire la cauza surescitării, chiar dacă pacientul nu prezenta alte 
semne exterioare ale intoxicației etilice”. 


! Cazuri care pun mai degrabă probleme ţinând de latura obiectivă a 
infracțiunii (element material şi raport de cauzalitate). 

2 Anamneză = „totalitate a datelor pe care medicul le obține intero- 
gând bolnavul cu privire la apariţia şi evoluţia bolii de care suferă, la 


antecedentele ei etc.” (www.dexonline.ro). 
* Jurisprudenţă civilă franceză, citată de 1. Turcu, op. cit., p. 292. 


Uciderea din culpă și vătămarea corporală din culpă 12] 


La fel, omisiunea medicului de a se raporta la antecedența 
medicală a pacientului, atunci când aceasta îi este sau i-ar putea fi 
disponibilă constituie o greşeală de natură să îi facă imputabilă 
reprezentarea greşită pe care şi-o formează asupra stării pacientului 
ori faptul că nu a prevăzut apariția unor complicaţii cu privire la 
care, informându-se, ar fi fost avizat. Spre exemplu, este imputabil 
chirurgului plastician decesul prin embolie pulmonară al pacien- 
tului căruia îi practicase o lipectomie? cu anestezie peridurală”, fără 
a se fi informat în prealabil asupra riscurilor de complicaţii 
trombo-embolice* pe care starea particulară a pacientului le 
prezenta (reamintesc că, în cazul intervențiilor estetice, criteriile de 
apreciere a condiţiilor culpei sunt mai severe decât în cazul 
intervențiilor cu scop terapeutic; obligaţia de prevedere în aceste 
cazuri este generală, excedează criteriilor specializării ori al dili- 
gențelor obișnuite, lipsa caracterului terapeutic impunând evitarea 
oricărui risc, inclusiv a celor inerente procedurii). 

Într-o altă situație, unui pacient internat într-o clinică de reabili- 
tare după un implant de grefă osoasă i se stabileşte, față de 
simptomul constând în febră ridicată, diagnosticul de gripă şi este 
supus medicaţiei aferente acestui diagnostic, cauza febrei fiind în 
realitate o infecţie cu stafilococul auriu care, depistată cu întâr- 
ziere, duce şi la decesul pacientului. Cauza a prilejuit iniţial o 
soluție de netrimitere în judecată din partea judecătorului de 
instrucţie francez, în esenţă întrucât, pe de o parte, simptomatologia 
nu era specifică infecţiei, iar, pe de altă parte, în clinică se 
înregistrase o epidemie de gripă, socotindu-se astfel că medicul nu ar 
fi putut să suspecteze infecția. Soluţia a fost desfiinţată apoi, reţi- 
nându-se în final culpa medicului, care a şi fost condamnat, cu argu- 
mentul că, faţă de antecedenţa pacientului, care prezentase anterior o 
infecţie cu aceeaşi bacterie, şi având în vedere cazuistica de acelaşi 


' Obligaţie care nu i se poate impune însă cadrului medical care acțio- 
vază în situaţii de urgenţă. 


” Lipectomie = „ablaţiune a excesului unui țesut adipos” (www.dex 
pline. ro). 


, Anestezie peridurală = anestezie locală. 


* Complicaţii trombo-embolice = complicaţii rezultând din obturarea unui 
vas sanguin ca urmare a formării şi a deplasării unor cheaguri de sânge. 

tip de la nivelul secţiei, medicul ar fi putut să aibă în vedere riscul 
recidivei acestei infecţii cu ocazia stabilirii diagnosticului!. 

S-a reţinut ca fiind culpabilă și fapta medicului endocrinolog 
care, deşi simptomele diabetice erau evidente, omite să ia măsuri 
urgente pentru stabilirea glicemiei, prescriind, în schimb, investi- 
gaţii de durată; pacientul decedează prin comă diabetică, în condi- 
ţiile în care același medic formulase anterior diagnosticul de hiper- 
glicemie, diagnostic cu relevanță asupra riscului de comă diabetică, 
pe care, aşadar, putea să îl prevadă” 

Tot interpretarea eronată a istoricului pacientului și formularea 
unui diagnostic greşit, urmată de luarea unor măsuri ineficiente, a 
stat la baza inculpării şi condamnării în primă instanță (pentru 
infracțiunea de ucidere din culpă) a unui medic psihiatru care nu a 
dispus măsurile adecvate de restrângere a libertăţii pacientului său. 
Speţa, cunoscută cub numele de „cazul Canarelli” a constituit, în 
dreptul francez, prima punere sub acuzare a medicului psihiatru 
pentru fapta comisă de pacientul său; acesta din urmă, părăsind 
spitalul unde era internat, a omorât cu un topor o persoană apro- 
piată familiei sale; medicul său curant a fost trimis în judecată 
pentru ucidere din culpă, fiind acuzat că nu a formulat diagnosticul 
corect, de schizofrenie paranoidă, privând astfel pacientul de 
îngrijiri adaptate afecțiunii sale, că nu a luat nicio măsură pentru a 
spitaliza pacientul nevoluntar, în condițiile în care acesta avusese 
antecedente violente care cu timpul au sporit în intensitate şi în 
condiţiile în care medicul fusese prevenit de familia pacientului că 

există riscul ca el să îşi pună în aplicare, în contextul unui conflict 
familial, intenţiile violente. Cât privește vinovăția medicului 
inculpat, prima instanță arată că aceasta va fi analizată „nu într-o 
manieră absolută şi uniformă”, întrucât ea „depinde de natura şi 
forța (conţinutul) atribuţiilor inculpatului, de competențele sale 
tehnice, de gradul în care el cunoștea situația pacientului, de 


1 Jurisprudență discutată de D. Malicier, A. Miras, P. Feuglel, 


P. Faivre, op. cit., p. 117. 
2 Cass. Crim., 13 februarie 2007 (wwyw.legifrance.gouv.fr); în extras, și 


în 1. Turcu, op. cit., p. 364. 

contextul şi mijloacele pe care inculpatul le avea la dispoziție”!; în 
cadrul acestor criterii, instanța analizează parcursul medical al 
pacientului, numeroasele sale spitalizări anterioare cu episoade 
delirante, actele sale de violență anterioare (violenţe împotriva 
unor persoane, unele calificate ca tentative de omor, şi distrugeri, 
pentru care nu fusese condamnat întrucât se stabilise că acţionase 
fără discernământ, dar şi acte de autorănire), recomandările 
repetate și categorice ale medicilor care îl examinaseră anterior 

inclusiv pe parcursul procedurilor judiciare desfăşurate împotziva 
lui, care arătaseră că se impune internarea sa nevoluntară cu măsuri 
de contenţionare şi cu aplicarea unei anume medicaţii; constată pe 
baza acestora că diagnosticul formulat de inculpată (care, cu ocazia 
Hecărei internări a apreciat că pacientul ar fi „cooperant”) şi con- 
duita sa terapeutică (a administrat o medicaţie uşoară, nu a recurs 
la conteţionare şi a permis pacientului ieşiri din spital de probă, pe 
termen scurt) au fost „în discordanţă evidentă cu tulburările psihice 
descrise pe larg de doctorii care prescriseseră măsuri de spitalizare 
ȘI contenționare, fără ca evoluţia evenimentelor să schimbe deci- 


ziile medicale ale inculpatei”?. 


Stabilirea unui diagnostic greșit (ori incomplet) ca urmare a 
anamnezei incomplete şi a investigaţiilor precare sunt recurente în 
cazuistica noastră; lipsa de timp şi oboseala îl fac de multe ori pe 
doctor să scurteze această etapă. Medicii noştri sunt obosiţi şi 
gestionează un număr foarte mare de pacienţi, dar uneori le este 
imputabilă această situație: spre exemplu, când starea avansată de 
oboseală are drept cauză nerespectarea programului de odihnă ca 
opțiune. proprie a cadrului medical ori când îşi examinează 
pacienții în jumătate din timpul pe care ar fi trebuit să îl aloce 
acestei activități (întrucât are „ore” şi la câteva clinici private, după 
programul de la spitalul public). 


N e ae aia 
Tribunalul de mare instanță din Marsilia, Camera corecțională, 


hotărârea din 18 decembrie 2012. 

Ibidem; prima instanţă a dispus condamnarea la un an închisoare cu 
suspendarea executării; în apel, hotărârea a fost desfiinţată, întrucât s-a 
constatat că intervenise prescripţia, faţă de împrejurarea Că, iniţial, se 
formulase față de aceeași persoană o soluţie de neurmărire penală [C'aae 
Crim., 15 septembrie 2015 (www.legifrance. gouv.fr)]. | 

În schimb, când atare mod de a proceda nu se datorează făptul- 
torului, ci unor cauze exterioare lui, acestea pot constitui împre- 
jurări de natură să înlăture culpa medicului, reținându-se ca motive 
pentru care în concret o anumită urmare nu putea fi prevăzută. 
Păstrând dintre exemplele de mai sus, când oboseala excesivă este 
cauzată de epuizarea cadrului medical în timpul programului de 
lucru efectuat în condiţiile stabilite de unitatea medicală, ori când 
lipsa aparaturii performante în unitatea medicală îl împiedică să 
efectueze de urgenţă investigaţii relevante sau când, pacientul fiind 
transferat de la o altă unitate medicală, documentaţia relevantă cu 
care pacientul îi este adus este incomplet întocmită. 

Pentru situaţii care, obiectiv, îl împiedică pe făptuitor să 
prevadă rezultatul faptei sale, exemplific cu o cauză în care s-a 
decis că atitudinea culpabilă a medicului de a prescrie unui 
nou-născut supozitoare cu codeină, care erau destinate numai 
adulţilor, înlătură răspunderea farmacistului care a greşit dozarea la 
momentul fabricării acelor supozitoare, din moment ce acea doză 
nu ar fi fost mortală pentru un adult, aşa încât medicul a fost singur 
răspunzător pentru decesul copilului; pornind de la această speță, 
propun următorul „exerciţiu” pentru a exemplifica modul în care se 
verifică în concret condiţia „putea să prevadă”: 

- în ipoteza în care singura cauză a decesului ar fi fost supra- 
doza de substanță (adică, presupunând că, în dozajul prescris, 
medicamentul nu ar fi avut această urmare nici în privința 
copilului), ar fi discutabilă reținerea culpei medicului pentru un 
fapt pe care nu l-a prevăzut și pe care nici nu putea să îl prevadă — 
acela că farmacistul va nesocoti prescripţia; în această ipoteză, 
dimpotrivă, vinovăția ar aparține farmacistului care, având de 
îndeplinit o obligaţie de rezultat, ar fi fost ținut să prevadă că 
neîndeplinirea ei (prin nerespectarea întocmai a rețetei) ar fi de 
natură să aibă urmări vătămătoare, fiind fără relevanţă (în raport de 
obligaţia sa de rezultat) că substanța nu era recomandată copiilor; 
el nu era ţinut să prevadă că medicamentul va fi administrat unui 
copil ori unui adult (aspect nepertinent în legătură cu vinovăția sa), 

ci doar că nerespectarea reţetei este de natură să producă urmări 


! Jurisprudenţă belgiană, comentată de F.I. Mangu, op. cit., p. 335. 

vătămătoare; de altfel, în această ipoteză nici nu am putea identi- 
fica o greşeală a medicului, aşa încât fapta lui nu ar fi infracțiune 
întrucât lipseşte o condiţie din latura obiectivă (aceea ca fapta să 
constituie încălcarea unei obligaţii profesionale), astfel că analiza 
faptei lui în latură subiectivă nici nu ar mai trebui efectuată; 

A în schimb, în ipoteza în care substanţa ar fi avut în orice 
situație efect letal asupra copilului, indiferent de doza în care i-ar fi 
fost administrată, atunci soluţia de angajare doar a răspunderii 
medicului ar fi corectă; în privinţa farmacistului, însă, argumentul 
că doza nu ar fi fost letală pentru un adult ar fi la fel de necon- 
cludent ca în ipoteza anterioară; răspunderea farmacistului nu ar 
putea fi angajată, întrucât el nu putea să prevadă că medicamentul 
a fost prescris spre administrare unui copil; 

- în fine, în această a doua ipoteză, în care substanţa ar fi fost 
letală pentru nou-născut indiferent de dozaj, farmacistul ar fi fost 
răspunzător alături de medic dacă ar fi cunoscut că medicamentul 
este prescris spre administrare unui copil. 

Separat de cauzele obiective care pot împiedica o persoană să 
prevadă, în anumite circumstanţe, rezultatul faptei sale, există cel 
puțin o categorie de acte medicale în care chiar şi datele strict 
subiective ale făptuitorului — nivelul de pregătire, capacitatea pro- 
fesională, îndemânarea etc. (aşadar, acelea a căror insuficientă îi 
este în mod obișnuit imputabilă) pot constitui astfel de împrejurări 
care să înlăture culpa: este situaţia intervențiilor de urgență, în 
cadrul cărora este de principiu permis să se intervină Sia: cu 
depășirea competenţelor; dacă asistența medicală se acordă în 
condițiile art. 663 alin. (3) din Legea sănătății, iar incapacitatea de 
a prevedea un anumit rezultat se datorează tocmai lipsei unei 
anumite specializări a cadrului medical, nu se va putea reţine culpa 
acestuia dacă el nu putea să prevadă rezultatul, întrucât acesta 
excedează specializării sale. 

Neîndeplinirea unor obligații de supraveghere reclamă preci- 
Zări ȘI în legătură cu stabilirea vinovăţiei. Revin astfel de obligaţii de 


1 ? 2 > A . .1. 
In astfel de Ipoteze rămâne numai de stabilit, eventual în legătură cu 
persoana Juridică, dacă utilizarea în intervenţia de urgenţă a cadrelor 
medicale fără pregătire în acest domeniu este sau nu imputabilă. 

supraveghere de obicei medicilor anestezişti şi anesteziști-reanima- 
tori, care au obligaţii specifice pre-operatorii și post-operatorii; 
personalul din compartimentele de terapie intensivă are în prin- 
cipiu obligaţia de supraveghere permanentă. 

Sub aspectul finalității îndeplinirii ei, obligaţia de supraveghere 
este una de rezultat; în cele mai multe situaţii, ea nu este instituită 
doar în considerarea riscurilor previzibile, ci tocmai în conside- 
rarea posibilităţii de apariție a unor complicaţii sau a altor riscuri 
necunoscute, care nu pot fi anticipate, într-o perioadă critică a 
evoluţiei stării pacientului. 

Întrucât obligaţia are o atare justificare (această rațiune), 
titularul ei nu se va putea apăra prin aceea că, apărând o reacție 
imposibil de asociat cu acel act medical, el nu ar fi putut în concret 
să o prevadă, aceasta întrucât obligația este instituită tocmai în 
considerarea unor astfel de riscuri, imprevizibile: „obligaţia de 
supraveghere şi monitorizare încălcată de inculpată a fost pusă în 
sarcina medicului curant tocmai în vederea minimizării consecin- 
ţelor unor eventuale complicaţii care pot apărea în urma adminis- 
trării unui tratament, chiar indicat pentru diagnosticul stabilit”. 

Într-o altă speţă s-a decis că este responsabil penal şi civil 
medicul anestezist care nu verifică personal, la momentul oportun, 

extragerea unei seringi conținând o substanţă a cărei întrebuințare 
poate avea consecinţe de o gravitate excepțională; el nu poate face 
dovada că, neîndeplinindu-şi obligaţia de supraveghere a pacien- 
tului, a acţionat cu prudența cerută de uzanţele profesionale; obli- 
gaţia de a supraveghea parametrii administrării în condiţii de tole- 
ranță a anestezicului este una de rezultat, prin urmare, şi aceea de a 
stopa administrarea medicamentului când apar semnele intoleranţei 
are acelaşi caracter”. În termenii vinovăţiei penale, în speţă, culpa 
anestezistului constă în aceea că, fiindu-i cunoscute conținutul ȘI 


! Spre exemplu, supravegherea postoperatorie în cazul rahianesteziei 
trebuie să fie permanentă; în plus, în aceeași situaţie pregătirea pre-anes- 
tezică se efectuează, sub supravegherea anestezistului, cu 24 de ore 
înaintea operației. 

2 Jud. Cluj Napoca, sentința penală nr. 1491/2014, precitată. 

3 Jurisprudenţă franceză, analizată de I. Turcu, op. git, p. 23. 

rațiunea obligaţiei de supraveghere, el nu doar trebuia, ci şi putea 
ca, în orice situaţie, să prevadă că în lipsa supravegherii nu se vor 
putea constata eventuale disfuncţii în evoluţia stării pacientului 
fiind fără relevanţă dacă a prevăzut sau nu apariția unei aid 
complicaţii în mod particular. | 

Totodată, reamintesc și că, uneori, obligaţia de supraveghere 
este instituită şi în considerarea incapacității unei persoane de a 
reacționa, de a se apăra față de orice eveniment imprevizibil chiar 
fără legătură cu activitatea de asistență medicală (cum ar fi un 
incendiu), după cum o serie de obligaţii de supraveghere specifice 
întâlnim și în domeniul asistenţei psihiatrice (unde conținutul 
obligaţiei nu se rezumă, ca în majoritatea celorlalte specialități la 
monitorizarea unor parametri vitali, ci presupune mai ales ta 
vegherea conduitei pacientului, fără ca aceasta să schimbe în esență 
categoria obligaţiei!). Această rațiune a instituirii obligaţiilor va face 
de asemenea irelevant caracterul imprevizibil al evenimentului 
Astfel, cadrul medical care nu şi-a îndeplinit o astfel de obligaţie de 
supraveghere sau şi-a îndeplinit-o defectuos — de exemplu Cu 
întreruperi (când supravegherea trebuia să fie permanentă) căi la 
alte intervale de timp decât cele obligatorii, ori monitorizând 
incomplet starea pacientului (verificând numai anumiţi parametri 
dintre cel supuși observaţiei) — nu va fi exonerat de răspundere 
numai pe temeiul că evenimentul nu putea fi prevăzut ori că, prin 
caracterul lor excepțional, astfel de situaţii nu generează abligații 
cu caracter curent, în măsura în care obligaţia de supraveghere era 
necondiționată. Neîndeplinirea acestei obligaţii de supraveghere va 
exclude posibilitatea apărării de răspundere penală a cadrului 
medical chiar și pentru complicațiile absolut imprevizibile ori 
pentru apariția unor evenimente imprevizibile, în măsura în care se 


va stabili că îndeplinirea întocmai a obligaţiei de supraveghere ar fi 
înlăturat sau diminuat acele urmări?. 


] * 

Jurisprudenţă penală şi civilă privind respectarea obligaţiilor de 
supraveghere în patologia psihiatrică, G. Devers, op. cit., p. 192- 199; tot 
in această materie, a se vedea și O. Henri, Responsabilită medicale et 
pratiques defensives en psychiatrie, LEH Editions, Bordeaux, 2016. 

j Arătam, discutând despre stabilirea legăturii de cauzalitate, că 
răspunderea va putea fi înlăturată pe temei obiectiv, dacă se va stabili că 

Mutatis mutandis, acelaşi trebuie să fie procedeul logico-juridic 
de stabilire a formei de vinovăţie în cazul urmărilor asociate neîn- 
deplinirii oricăror obligaţii de rezultat; bunăoară, situații frecvente 
de complicaţii intervin ca urmare a neîndeplinirii obligaţiilor de 
sterilizare a instrumentarului medical: va fi lipsit de relevanță 
caracterul cu totul imprevizibil al unei anume infecții nosocomiale, 
câtă vreme neîndeplinirea obligaţiei de sterilizare fst echivalentă 
cu preluarea oricărui risc, cunoscut sau necunoscut . 


$4. Culpa cu prevedere. Riscul prevăzut și omisiunea 
de a acţiona pentru înlăturarea lui 


Această modalitate a culpei nu este frecventă în cazurile de 
malpraxis; cel mai adesea, dacă realizează că există un risc 
(prevede, aşadar) profesionistul acționează astfel încât acesta nici 
nu se realizează. Ia 

Există însă şi situaţii în care neglijența este gravă și în care 
prefigurarea unui risc nu este însoțită de atare măsuri. | 

Se poate reţine această modalitate a culpei în situații cum ar fi: 
aceea în care cadrul medical realizează riscul pe care neindicarea 
unui anume tratament, sau neefectuarea unei anume investigaţii îl 
presupune și totuși adoptă această conduită culpabilă în deplina 
cunostintă a acestui risc; situaţia în care, din anamneză, medicul 
suspectează un anume diagnostic, dar, fiind acesta unul cu frec- 
ventă redusă ori cu recurenţă excepțională, nu aprofundează ori nu 
extinde investigaţiile pentru a confirma sau exclude cu certitudine 
respectivul diagnostic, sperând cu uşurinţă în realitatea diagnos- 
ticului cel mai frecvent asociat simptomelor, presupus pe baza unor 
investigații sumare. | 
ÎN a a 
urmarea s-ar fi produs chiar dacă obligația ar fi fost îndeplinită întocmai 
(riscul egal), temeiul clasării sau al achitării, în această ipoteză, va fi lipsa 
legăturii de cauzalitate, şi nu lipsa vinovățiel. | | „N 

! La fel, răspunderea va putea fi înlăturată numai pe temeiul raportului 
de cauzalitate; în exemplul dat, dacă s-ar stabili că nici îndeplinirea 
întocmai a obligaţiei de sterilizare a instrumentarului nu ar fi avut efect 
asupra acelei bacterii care a produs infectarea. 

Având o anume recurenţă în practică, atrag atenţia că astfel de 
situații, în care se dovedește că profesionistul nu a exclus teoretic o 
anumită ipoteză, dar a „mizat” pe reacțiile tip, care constituie 
regula (pe diagnosticul cel mai frecvent, pe neapariţia unor compli- 
cații ori reacții adverse etc.), sunt susceptibile de a fi analizate din 
perspectiva culpei cu prevedere. 

Bunăoară, în situaţia următoare: inculpata, asistent medical în 
mediul rural, acordă îngrijiri medicale unui pacient în vârstă de trei 
ani, care acuza dureri abdominale ce fuseseră precedate de stare 
febrilă; examinându-l, ea constată că prezenta o puternică infla- 
maţie și tumefiere a amigdalelor şi recomandă părinţilor să-i admi- 
nistreze un tratament cu antibiotic, sens în care remite ea însăşi 
părinților două comprimate de Cefalexin (medicament în al cărui 
prospect este menţionată contraindicația în cazul copiilor cu vârsta 
sub șase ani); alegând medicamentul dintre cele pe care le avea la 
dispoziție, inculpata constată că dimensiunea comprimatelor este 
mai mare decât se aştepta și își exprimă regretul că nu mai deţine 
alte antibiotice, în comprimate mai mici; mama copilului îi explică 
inculpatei că acestuia nu i s-au mai administrat niciodată medi- 
camente sub formă de comprimate pe care să nu le poată mesteca, 
așa încât inculpata se oferă să administreze ea însăși copilului primul 
comprimat, pe care i-l poziţionează copilului pe limbă; comprimatul 
este înghițit de copil înainte ca inculpata sa-i pună la dispoziţie 
paharul cu lichid, procesul deglutiţiei este incomplet, inclusiv din 
cauza amigdalite: de care suferea copilul, şi el decedează prin asfixie 
mecanică determinată de obturarea orificiului glotic; în sarcina 
inculpatei se reține infracțiunea de ucidere din culpă”. 

Sub aspectul laturii subiective, această faptă este comisă cu 
prevedere: inculpata a constatat dimensiunea necorespunzătoare a 
comprimatelor; regretul său că nu dispune de unele mai mici 
probează că a avut reprezentarea caracterului inadecvat al acestora 
pentru vârsta şi starea pacientului şi totodată, că şi-a reprezentat difi- 
cultatea ca astfel de comprimate să fie înghiţite de către pacient, dar, 
mizând pe posibilitățile ei concrete de a gestiona situaţia, a sperat în 
mod nejustificat că administrarea comprimatelor nu va avea niciuna 


Jud. Olteniţa, sentinţa penală nr. 235/2009, nepublicată. 

dintre urmările în considerarea căreia ea nu este recomandată în 
cazul copiilor sub şase ani. | 1 
Doctrina franceză exemplifică situaţiile de „culpă deliberată - 
formă de vinovăţie specifică dreptului francez, care nu coincide, 
dar se suprapune în multe aspecte cu conţinutul culpei cu preve- 
dere! — cu speța în care un medic anestezist, practicant în cadrul 
unui cabinet particular, a fost condamnat pentru vătămare COrpo- 
rală reţinându-se că, premergător investigaţiilor endoscopice, a 
efectuat anestezii unui număr de şase pacienţi utilizând serul din 
acelaşi flacon şi aceleaşi seringi de mai multe Ori, fără a efectua 
pacienţilor vreo consultaţie pre-anestezică, cu încălcarea dispozi- 
țiilor restrictive privind utilizarea substanţei în cauză (autorizată 
spre folosire numai în unităţi cu posibilități de asistenţă respiratorie 


şi reanimare) şi fără a asigura supravegherea pacienţilor după efec- 


A și = fă 
tuarea intervenţiei . 


În literatura noastră juridică se recurge la exemplul următor: O 
pacientă este examinată de mai multe ori la cabinetul medical 
dintr-o circumscripție rurală şi, după câteva diagnostice eronate, se 
identifică o sarcină în luna a III-a cu avort incomplet, infectat, fiind 
trimisă la spital pentru internare; la spital, deşi se cunoaşte starea 
pacientei, se refuză internarea (din cauza lipsei de locuri) şi nu se 
iau măsuri pentru transferarea ei, asistată, la o altă unitate; pacieniă 
revine în stare gravă la același spital, după o săptămână, fără a mai 

23 
putea fi salvată . 

Neacordarea asistenţei medicale, cunoscându-se starea de 
sarcină cu avort incomplet infectat, şi neluarea vreunor măsuri 
pentru trimiterea pacientei la alt spital constituie fapte comise din 
culpă cu prevedere, medicii prevăzând posibilitatea ca evoluţia 


! Art. 121-3 alin. (2) C.pen. francez: „De asemenea, când legea 0 
prevede, există delict în cazul punerii în primejdie în mod deliberat a altei 
persoane” (,, Toutefois, lorsque la loi le prevoit, il y a delit en cas de mise 


en danger deliberce de la personne d'autrui "). | | 
2 Cass. Crim., 11 septembrie, 2001, discutată şi reprodusă în P. Mistretta, 


ă - 30. 
op. cit., p. 200; discutată de M. Daury-Faveau, op. cil. p. 
i : Gaz descris în A.T. Moldovan, Tratat de drept medical, Ed. All Beck, 


Bucureşti, 2002, p. 434. 

cazului să fie letală, dar sperând că, datorită unor conjuncturi 
exterioare lor, rezultatul nu se va petrece. 

E locul aici să dezvolt una dintre greşelile semnalate la 
începutul acestei secțiuni, anume că persistă între practicieni o 
anumită dificultate în a diferenţia culpa cu prevedere de culpa 
simplă: se reţine, greşit, culpa cu prevedere când se stabileşte că 
făptuitorul avea toate posibilităţile de a prevedea rezultatul; în 
special în cazuri privind malpraxisul, demonstraţii minuţioase în 
sensul că făptuitorul avea la dispoziţie toate datele pentru a putea 
prevedea urmarea şi, deci, pentru a stabili conduita corectă, se 
finalizează cu concluzia că făptuitorul chiar a prevăzut urmarea: 
„referitor la forma de vinovăţie, instanţa reţine culpa cu prevedere, 
întrucât intimata frebuia şi avea posibilitatea să prevadă necesi- 
tatea internării medicale, precum şi necesitatea efectuării de 
urgenţă a investigaţiilor paraclinice”! (s.m.); se confundă, aşadar, 
cele două condiţii (trebuia și putea să prevadă), care caracterizează 
culpa simplă, cu starea de fapt constând în aceea că făptuitorul a 
prevăzut efectiv urmarea; or, dacă a prevăzut sau nu — aceasta este 
o chestiune de fapt, trebuie stabilită prin probe dincolo de orice 
dubiu, nu prin raționamente juridice; este greșit raționamentul 
conform căruia „întrucât era foarte uşor de prevăzut (uneori chiar 
și pentru un nespecialist), înseamnă că şi cel în cauză a prevăzut”; 
numai probator se poate stabili dacă a prevăzut sau nu; criteriile 
„era uşor de prevăzut”, „o putea face şi un nespecialist” fac să se 
poată reține că și specialistul trebuia și, nimic împiedicându-l în 
concret, putea să prevadă, dar nu suplinesc probele care să facă 
dovada faptului că el chiar a prevăzut. 

Îmi explic o atare greşeală nu doar prin raportarea insuficientă 
la criteriile legale, ci și prin tendinţa de a reţine o formă de vino- 
văție mai gravă în acele situaţii în care cadrul medical acționează 
cu o mare ușurință, cu superficialitate ieșită din comun, fără a-şi fi 
însușit cunoştinţe elementare, situaţii în care urmarea ar fi apărut 


' JCP de la Jud. sectorului 1 Bucureşti, încheierea din 25 februarie 
2016, nepublicată, prin care a admis plângerea împotriva unei soluţii de 


clasare și a dispus începerea judecății sub aspectul infracțiunii de ucidere 
din culpă. 

ca fiind previzibilă chiar pentru o persoană diligentă fără pregătire 
de specialitate medicală; aceasta, întrucât culpa cu prevedere este 
îndeobște considerată ca fiind mai gravă decât culpa simplă. 

Se cade a fi corectată această practică, în primul rând pentru 
că ea este nelegală. Apoi, pentru că, aşa cum s-a arătat în 
doctrină, culpa fără prevedere nu caracterizează, în mod necesar, 
o faptă de o gravitate mai mică decât cea cu prevedere: „uneori în 
practică lipsa prevederii rezultatului poate dovedi un mai mare 
dezinteres sau uşurinţă din partea autorului față de valoarea 
socială ocrotită de norma penală şi deci o periculozitate sporită. 
În cazul culpei cu prevedere, autorul își chibzuiește acţiunea, 
astfel încât rezultatul să nu se producă, ceea ce probează o mai 


=» 7 


mare atenţie şi respect față de valoarea socială ocrotită” . In fine, 
dacă neglijenţa este atât de gravă, soluția nu este reținerea artifi- 
cială a unei alte situaţii de fapt decât cea care rezultă fără dubiu 
din probe, ci aplicarea unui tratament sancționator corespunzător 
unei atare neglijenţe. 

Închei secţiunea arătând încă o ipoteză în care s-ar putea pune 
în discuţie culpa cu prevedere: când cadrul medical îşi exercită 
profesia sub autoritatea altei persoane, care are putere de decizie 
(rezidentul sub autoritatea specialistului, asistenta sub autoritatea 
medicului etc.) — ipoteză pe care, în secțiunea privind subiectul 
activ, am tratat-o din perspectiva pluralităţii de conduite care 
concură la realizarea actului medical; am stabilit acolo că 
raporturile de subordonare nu exclud propria evaluare pe care 
profesionistul trebuie să o facă asupra actului medical pe care îl 
îndeplinește, chiar atunci când o face din dispoziţia celui căruia îi 
este subordonat şi că, spre exemplu, medicul rezident, chiar dacă 
nu îi revine lui dreptul de a institui ori modifica planul terapeutic, 
nu va fi apărat de răspundere atunci când, realizând el caracterul 
eronat al metodei stabilite de specialist, a aplicat-o numai în 
Virtutea subordonării sale, fără a acţiona pentru prevenirea rezul- 
tatului şi fără a informa specialistul. Astfel, medicul specialist 
(nepregătit professional) va răspunde cel mai adesea pentru o culpă 


e 


L F. Streteanu, op. cit., p. 547. 
* Supra, Secţiunea a 2-a. 

simplă. In schimb, rezidentul (bine pregătit, dar indiferent) va 
răspunde pentru culpa cu prevedere. Că rezidentul a prevăzut este 
din nou o spun, o chestiune de probă, nu de raționament Juridic Şi. 
tot dintre precizările din introducerea acestei secţiuni, reziiatesie: 


laptul că „nu trebuia” să prevadă nu mai are nicio semnificație 
dacă s-a dovedit că a prevăzut. | 


Capitolul II 
Vătămarea fătului 


1. Noutatea şi necesitatea incriminării. Cum încerca practica 
anterioară să eludeze inexistența incriminării a | 

2. Ce a uitat legiuitorul să reglementeze, la ce trebuie să fim atenți 

3. Analiza principalelor elemente de conţinut ale infracțiunii (inexis- 
tența variantei agravate legale privind comiterea faptei ca urmare d 
nerespectării dispoziţiilor legale sau a măsurilor de prevedere pentru 
exercițiul unei profesii sau meserii ori pentru desfășurarea unei anu- 
mite activităţi; clauza de excludere a infracțiunii; obiectul material și 
subiectul pasiv; latura obiectivă; latura subiectivă) 


Sectiunea 1. Noutatea şi necesitatea incriminării. 
Cum încerca practica anterioară să eludeze 
inexistenţa incriminării 


Sunt deja şapte ani de la intrarea în vigoare a Codului penal, dar 
cei care am lucrat atâţia ani cu Codul Dongoroz încă îl numim 
„noul” pe cel actual şi „No soluțiile legislative care nu se 
regăseau în cel abrogat; pentru cele deja șapte promoții care au 
finalizat studiile juridice sub imperiul codului actual, e] nu este 
noul, ci singurul cunoscut. Și unora, ŞI celorlalți ne este insă d 
folos să explicăm istoric incriminarea din art. 202, pentru a observa 
că incriminarea nu exista înainte de anul 2014, așa incât vechiul 
cod este, cât priveşte faptele descrise în art. 202, lege penală mai 
favorabilă şi pentru a evita greșelile făcute de practicieni pe când 
incriminarea nu exista. | 

Aşadar, Codul penal intrat în vigoare în 2014 a introdus O nod 
categorie de incriminări, acelea având ca subiect pasiv fătul: 

intreruperea cursului sarcinii (art. 201) şi vătămarea fătului 
(art. 202). Prima, fiind o infracţiune intenţionată comisă în vederea 
intreruperii cursului sarcinii (înlocuieşte provocarea ilegală a avor- 
tului din vechea reglementare), nu constituie un act de malpraxis, 
în sensul stabilit în cadrul acestei lucrări; interesează însă tema 
malpraxisului cea de-a doua infracţiune, pentru care este incrimi- 
nată şi varianta din culpă. 

Noua incriminare! sancţionează, în art. 202 alin. (1) şi (2) 
C.pen., vătămarea fătului, în timpul naşterii, care fie a împiedicat 
instalarea vieţii extrauterine, fie a cauzat ulterior copilului o vătă- 
mare corporală ori a avut ca urmare moartea acestuia. 

În art. 202 alin. (3) C.pen. incriminează vătămarea fătului în 
timpul sarcinii, prin care s-a cauzat ulterior copilului fie o vătă- 
mare corporală, fie moartea. 


1 Art. 202. Vătămarea fătului. (1) Vătămarea fătului, în timpul 
nașterii, care a împiedicat instalarea vieţii extrauterine se pedepseşte cu 
închisoarea de la 3 la 7 ani. 

(2) Vătămarea fătului, în timpul naşterii, care a cauzat ulterior copi- 
lului o vătămare corporală, se pedepseşte cu închisoarea de la unu la 5 ani, 
lar dacă a avut ca urmare moartea copilului pedeapsa este închisoarea de 
la 2 la 7 ani. 

(3) Vătămarea fătului în timpul sarcinii, prin care s-a cauzat ulterior 
copilului o vătămare corporală, se pedepseşte cu închisoarea de la 3 luni 
la 2 ani, iar dacă a avut ca urmare moartea copilului pedeapsa este închi- 
soarea de la 6 luni la 3 ani. 

(4) Vătămarea fătului săvârşită în timpul naşterii de către mama aflată 
în stare de tulburare psihică se sancţionează cu pedeapsa prevăzută în 
alin. (1) şi alin. (2), ale cărei limite se reduc la jumătate. 

(5) Dacă faptele prevăzute în alin. (1) - (4) au fost săvârşite din culpă, 
limitele speciale ale pedepsei se reduc la jumătate. 

(6) Nu constituie infracțiune faptele prevăzute în alin. (1)-(3) săvârşite 
de un medic sau de persoana autorizată să asiste naşterea sau să urmă- 
rească sarcina, dacă acestea au fost săvârşite în cursul actului medical, cu 
respectarea prevederilor specifice profesiei şi au fost făcute în interesul 
femeii gravide sau al fătului, ca urmare a riscului inerent exercitării 
actului medical. 

(7) Vătămarea fătului în perioada sarcinii de către femeia însărcinată 
nu se pedepsește”. 


